Cara Recycle Medium Pemasuan Yang Ramai Tak Tahu (Siri 2)

Tak semestinya, setiap kali Sahabat LAMAN hendak bercucuk tanam dengan menggunkan pasu, Anda perlu menyediakan atau membeli medium tanaman baru. Apa kata kita guna semula medium pemasuan yang telah digunakan. Tapi, untuk menggunakan semula medium pemasuan terutamanya dari bekas atau pasu yang tanaman nya telah mati akibat penyakit, ada beberapa perkara yang perlu anda ambil berat dan teliti. Ia bertujuan memberi nutrisi secukupnya dan mengelak sebarang penyakit kepada tanaman yang bakal ditanam dengan menggunkan medium tersebut.

Cara untuk elak dan kurangkan risiko menggunakan semula medium pemasuan

Untuk elak tanaman anda menjadi mangsa atau terdedah kepada ancaman daripada medium pemasuan yang digunakan semula, ini yang perlu anda lakukan:

1. Jangan guna medium pemasuan dari tanaman yang diserang penyakit
Memang tanaman di dalam pasu tersebut telah mati dan dibuang. Namun, pathogen yang menyerang atau menyebabkan kematian tanaman tersebut mungkin berada di dalam medium pemasuan. Jika anda gunakan untuk tanaman yang lain, ia bakal menyebabkan tumbuhan tersebut menerima nasib yang sama

2. Stril medium sebelum diguna semula
Tanah yang terdapat di dalam pasu sama ada mempunyai tanaman ataupun tidak terdedah kepada kehadiran bendasing seperti biji benih rumpai yang dibawa angin. Selain itu juga, permukaannya yang terdedah mengundang kehadiran phatogen dan serangga tanpa kita sidar.

Untuk membasmi atau memusnahkan elemen perosak tersebut, bakar medium pemasuan anda. Caranya adalah dengan mendedahkan ia kepada terik mentari. Apa yang perlu anda lakukan adalah dengan mengisakan medium pemasuan yang hendak digunakan semula kedalam satu plastik berwarna hitam. Renjiskan sedikit air untuk membentuk kelambapan supaya ketika terdedah keapda mata hari, wap yang panas dapat menstrilkan medium. Letakkan medium tersebut di kawasan yang terdedah kepada terik matahari sekurang-kurangnya seminggu. Ia berupaya memusnahkan biji benih rumpai dan serangga yang terdapat di dalam medium tanaman

Tip: Untuk pastikan medium pemasuan yang diguna semula betul-betul bebas dari elemen perosak dan pemusnah, bakar dengan menggunakan kepanasan cahaya matahari sahaja tidak mencukupi. Apa kata anda bakar di dalam oven atau microwave. Menurut Laura Pottorff dari Colorado State University Cooperative Extension Horticulturist and Plant Pathologist menyarankan penggunaan peringkat suhu untuk menstril medium pemasuan adalah pada 180 hingga 200 darjah F untuk tempoh paling tidak setengah jam.

3. Pembajaan
Medium pemasuan yang telah digunakan akan kekurangan nutrisi disebabkan telah digunakan oleh tanaman terdahulu. Untuk membaik pulih medium pemasuan yang telah kekurangan nutrisi, anda perlu merawat dengan beberapa jenis baja iaitu dari jenis cecair dan biji (slow-release)

Baja cecair membekalkan dan membaik pulih medium tanaman yang telah disetril dengan menyediakan keperluan nutrisi yang diperlukan tanaman secara segera. manakala baja biji atau slow-release membebaskan keperluan nutrisi kepada tanaman secara berperingkat untuk satu tempoh yang lama. Namun, baja cecir perlu dibekalkan kepada tanaman setiap 2 minggu sekali

4. Campurkan dengan medium baru
Medium pemasuan yang telah digunakan kebiasaanya akan menjadi keras atau padat. Untuk mengembalikan keupayaan saliran, pengudaraan dan kesuburan medium pemasuan yang lama, campurkan 1 bahagian medium lama yang telah dirawat dan 1 bahagian tanah baru. Gaulkan sehingga rata sebelum digunakan.

5. Siram dengan air hujan
Perasan tak, pada permukaan medium pemasuan yang telah digunakan terdapat satu lapisan putih yang mengeras? Ia merupakan lapisan garam yang mengganggu tumbesaran tanaman. Ia akan menyebabkan tanaman terbantut dan tidak menerima nutrisi yang diperlukan secukupnya.

Untuk membersihkan kandungan garam yang terdapat pada medium pemasuan anda, siramkan ia dengan air hujan berkali-kalai sehingga kandungan garam tersebut hilang. Air hujan mengandungi garam yang sangat minima jika dibandingkan dengan air paip. Selain itu juga, anda boleh buah lapisan garam yang dikesan dan campurkan medium pemasuan tersebut denagn 50% tanah baru

Sekiranya anda membuat keputusan untuk menghasilkan sendiri, berikut merupakan langkah-langkah asas membina sebuah gazebo. Apa yang penting sebelum memulakan kerja-kerja pembinaan, pastikan jumlah bahan-bahan yang diperlukan adalah mencukupi bagi mengelakkan anda berulang-alik ke kedai bahan binaan. Di samping itu, pastikan juga semua peralatan berkeadaan baik dan tajam. Perlu diingatkan bahawa sesebuah gazebo mempunyai komponen asas seperti tiang, lantai dan bumbung. Walaupun pada mulanya ia dianggap sukar, seseorang perlu mengambil pendekatan berhemah langkah demi langkah dan bekerja dengan penuh minat serta berupaya membuat anggaran

Langkah pertama adalah menyediakan reka bentuk gazebo yang diingini. Setelah mengenal pasti lokasi dan tanahnya rata, anda perlu menandakan kedudukan rangka gazebo, sebagai contoh, berbentuk segi empat sama, menggunakan kepingan kayu dan tali.

Ukur pepenjuru dan ubah kedudukan kepingan kayu tersebut sehingga sama. Pastikan setiap penjuru bersudut tepat.

Ada beberapa teknik untuk memastikan tiang-tiang kayu tegap dipasang di tempatnya, sama ada menanamnya ke dalam konkrit ataupun menggunakan besi. Sekiranya anda memilih menggunakan konkrit, anda perlu menggali lubang sedalam 2-3 kaki. Padatkan lubang tersebut dengan 2 inci lapisan batu kerikil dan curahkan 4 inci lapisan konkrit. Selepas itu masukkan tiang-tiang tersebut ke dalam lubang itu dan isi bahagian lubang yang terdedah dengan konkrit sehingga penuh dan ratakan ke aras tanah.

Guna penyukat timbang cecair bagi memastikan keempat-empat tiang tadi betul-betul di dalam garisan selari dan rata. Biarkan konkrit membeku sekurang-kurang bagi tempoh 48 jam sebelum memasang tiang 4 x 4 inci.

Setelah lubang tersebut diisi dengan konkrit, pastikan tiang-tiang tadi diletakkan penyokong di kedua arah bagi mengelakkan ianya bergerak dari kedudukan asal.

Langkah berikutnya, guna 2 x 6 inci kayu untuk membina rangka lantai gazebo. Adalah mustahak kayu rangka dipasang dengan jarak 16 inci antara mereka. Ini bertujuan untuk memberi sokongan kepada beban yang terhasil daripada kepingan lantai kayu dan untuk menghasilkan struktur yang kukuh.

Bagi memasang perabung lantai kepada rangka kayu, anda mempunyai dua pilihan. Sama ada menggunakan skru berukuran 4-5 inci dan ditebuk terus ke perabung, atau menggunakan besi sokongan perabung.

Adalah disarankan supaya pemasangan perabung menggunakan besi sokongan kerana lebih mudah dilakukan.

Seterusnya, anda perlu memasang kesemua 4 x 4 inci tiang yang akan menjadi penyokong bahagian atas dan binaan bumbung. Sekiranya anda sebuah gazebo yang kukuh, anda disarankan supaya memasang tiang-tiang tersebut ke perabung lantai dengan menggunakan paku-paku bersaiz 6 inci.

Tumpukan perhatian semasa melakukan tugas ini dan pastikan tiang-tiang tegak sebelum memasang paku. Sebagai tambahan, guna pita pengukur bagi memastikan tiang tersebut berkeadaan simetri.

Selepas kerja-kerja menyiapkan rangka untuk lantai dan memasang tiang-tiang, anda perlu memasang lantai sama ada mengguna kepingan kayu berukuran 2×4 inci atau pun 2×6 inci. Anda disarankan supaya mendapatkan kepingan lantai khusus untuk kegunaan luar rumah. Ini bertujuan untuk mengelakkan lantai tersebut dari dirosakkan oleh titisan air.

Semasa kerja-kerja memasang lantai, anda dinasihatkan supaya meletakkan sebatang paku di antara kepingan lantai bagi mendapatkan jarak konsisten di antara satu sama lain.

Untuk kerja memasang lantai menggunakan paku. Seelok-eloknya sediakan lubang terlebih dahulu sebelum memasukkan paku. Sekiranya anda  memilih untuk menggunakan skru, anda boleh terus memasang skru tanpa menyediakan lubang terlebih dahulu, tetapi saiz skru hendaklah bersesuaian.

Anda disarankan menggunakan 2 batang skru di setiap hujung kepingan lantai bagi memastikan struktur betul-betul kemas.

Memasang bumbung gazebo boleh dilakukan dengan pelbagai cara. Teknik pemasangan kali ini memerlukan hanya sedikit sahaja bahan binaan tetapi gazebo masih kelihatan kukuh. Langkah pertama adalah memasang perabung di bahagian atas kesemua tiang-tiang kayu 4 x 4 inci tadi.

Guna perabung berukuran 4 x 4 inci dan pasangkan secara profesional. Dapatkan bantuan untuk memegang hujung perabung di kedudukan sepatutnya semasa anda memasang skru.

Anda dinasihatkan supaya menggunakan teknik yang betul semasa menyambung perabung di bahagian atas tiang. Potong hujung perabung ke bentuk L dan gabungkan kesemuanya di bahagian atas tiang tadi. Setelah kerja tersebut selesai, ketatkan sambungan ini menggunakan skru.

Anda disarankan supaya memasang kesemua perabung kerana ini akan meningkatkan tahap kekuatan pembinaan.

Seterusnya pasang 2 x 4 inci perabung sokongan untuk dijadikan rangka utama bumbung. Langkahnya senang sekiranya anda menggunakan teknik pemasangan dan perkakas yang betul. Pertama, potong 6 x 6 inci tiang utama (4 inci tinggi) dan pasangkannya dengan menyambung 2 perabung sokongan yang bertentangan dengan 4 inci skru (memastikan perabung sokongan tersebut dilekatkan kepada tiang utama).

Semasa proses pemasangan, anda dinasihatkan menggunakan tangga. Pastikan tangga tersebut diletakkan di atas permukaan yang kukuh.

Kemudian, pasang kesemua 2 x 4 inci perabung tambahan. Lakukan dengan teliti dan pastikan perabung tambahan ini dipasang secara simetri. Sambungkan ke perabung atas dan ke tiang utama dengan beberapa biji skru berukuran 4 inci.

Sekiranya anda tidak suka reka kepada bentuk rangka tersebut, anda berpeluang melaraskan saiz dan ketinggian bumbung bagi memenuhi kehendak dan cita rasa anda.

Top of Form

Banyak kaedah memasang bumbung. Anda boleh menggunakan 2 x 4 inci kepingan kayu, kepingan-kepingan plywood atau kertas bumbung. Sebarang kaedah yang digunakan, anda disarankan supaya menggunakan skru yang sesuai dan dipasang dengan jarak 10 inci di sepanjang perabung.

Selepas memasang kepingan kayu atau kepingan-kepingan plywood, anda boleh memilih untuk menggunakan shingles, kepingan konkrit atau zink sebagai bumbung.

Pilihan bahan juga bergantung kepada keperluan dan cita rasa anda sepenuhnya. Berhati-hati semasa kerja-kerja memasang dan pastikan paku tidak menembusi atap bumbung (sila guna paku bersaiz ½ inci sahaja).

Akhirnya, tampal setiap lubang atau rekahan menggunakan penyumbat kayu dan biarkan ia beku. Gosok permukaan gazebo kayu anda dengan kertas pasir sederhana halus dan lindungi struktur binaan ini dari dimusnahkan oleh air dengan menyapu lapisan varnish.

Sentuhan Terakhir – Mengecat Struktur Gazebo

Anda boleh menyapu cat kepada semua struktur kayu mengikut pilihan warna yang anda suka. Sama ada untuk kelihatan sedondon dengan kediaman anda atau warnakannya dengan rona terang bagi memperlihatkan dominasi ruang. Walau apa tujuan sekali pun pastikan anda menggunakan cat yang sesuai untuk kegunaan luar. Lapisan cat membantu melindungi kayu, seterusnya memanjangkan hayat struktur tersebut.

Membina sebuah gazebo yang sempurna adalah sesuatu yang subjektif. Untuk itu anda disarankan supaya memilih reka bentuk dan saiz sebelum memulakan urusan pembinaan, mengikut keperluan dan cita rasa anda.

Memiliki kediaman dengan hamparan tanah ada kalanya membingungkan pemilik kediaman bagaimana ingin mengolah lantai tersebut dengan elemen-elemen landskap. Malah ada di antara pemilik kediaman yang mengambil jalan singkat menurap keseluruhan lantai dengan anggapan lebih mudah dijaga dan praktikal.

Tahukah anda memperuntukkan sejumlah ruang dengan gabungan elemen landskap lembut dan landskap kejur adalah langkah terbaik dalam memberi nilai tambah pada rupa bentuk ruang luar kediaman anda. Dalam masa yang sama kombinasi ini bakal menyerlahkan lagi visual lembut taman dalam mencipta suasana tenang dan damai. Tidak sukar sebenarnya buat pemilik kediaman merancang peletakan elemen landskap ruang halaman tetapi perlulah mempunyai idea atau lakaran awal sebelum kerja-kerja perlaksanaan dijalankan.

Secara mudah, sebaiknya mulakan lakaran idea di atas sehelai kertas sama ada bermula daripada pintu masuk utama kediaman menghala ke ruang seterusnya sehinggalah pada laman belakang. Rancang peletakkan rupa bentuk lantai taman ini dengan susunan batuan pemijak, taburan batu sungai, hamparan rumput, struktur kejur dan sebagainya. Paling penting lantai taman ini perlulah praktikal dalam memenuhi keperluan penghuni kediaman. Jika anda merasakan kondisi kediaman atau gaya hidup anda tidak sesuai untuk penggunaan rumput sepenuhnya maka gantikan ia dengan hamparan batuan pemijak dan pebbles. Lebih mudah dari segi maintenance.

Kobis, hanya boleh tuai apabila mencecah usia 3-6 bulan. Tapi kebiasaanya, selepas dituai sisa pokok akan dicabut hingga ke akar dan dimusnahkan. Sebenarnya selepas dituai, tinggalkan sisa pokoknya untuk beberapa tempoh. Untuk tahap ini, kobis akan menghasilkan lagi anak pokok di sekekliling bahagian tunggul yang dipotong

Anak pokok yang tumbuh kebaisaanya dipanggil baby kailan kerana rasanya seperti sayur kailan. Namun, Kak Azz dari Kakazz.blogspot.com ada cara lain untuk manfaatkan anak pokok dari kobis.

Alhamdulillah, ini merupakan eksperimen untuk cuba tanam kobis bulat dengan menggunakan anak pokok yang tumbuh setelah buah kobis dituai


Cara Betul Menyimpan Kelapa Parut Supaya Tahan Berbulan Lamanya

Terdapat banyak kegunaan kelapa parut tetapi malangnya, kelapa parut yang dibiar lama dalam suhu bilik tidak boleh tahan lama. Jadi, setiap kali nak guna baru boleh beli. Itu pun tak boleh tangguh-tangguh kerana takut kelapa parut yang dibeli tadi basi.

CARA SIMPAN KELAPA PARUT AGAR TAHAN LAMA :

1. Letakkan kelapa parut di dalam loyang

2. Taburkan dan gaul garam pada parutan kelapa hingga rata
Fungsi garam adalah agen yang bertindak sebagai anti pereputan
3. Masukkn loyang ke dlm kukusan yg telah di panaskan

4. Kukus selama 15 minit
5. Biarkan sehingga sejuk dan masukkn ke dlm plastik

6. Simpan di dlm peti ais bahagian sejuk beku

7. Kukus semula bila hendak menggunakannya

Habuk dan kediaman memang tak dapat dipisahkan. Jika lama sikit tak kemas rumah, pasti penuh habuk lebih-lebih lagi pada kawasan tersorok dan celah-celah seperti bawah katil, bingkai tingkap, kipas dan perkakas yang lain.

Memang jenuh jika setiap masa nak kena buang habuk kan? Jadi, apa kata anda cuba spray magik ini! Habuk akan susah melekat pada barangan, justeru tak perlu lagi bersihkan setiap hari.

Saya ni memang suka tip & trik yang memudahkan urusan harian. Bila jumpa macam² tip, mesti saya simpan & cuba bila berkesempatan. Banyak resipi buat dust spray ni sebenarnya, cara paling senang guna air & softener. Tapi lepas cuba beberapa resipi, setakat ni inilah resipi dust spray yang paling saya berpuas hati sebab ia serbaguna.

Pernah baca komen netizen — cakap orang yang gunakan spray untuk elak habuk melekat ni orang yang malas. Pada saya, adanya tip macam ni bukannya bermakna boleh culas & bermalasan tapi sekadar memudahkan serta mempercepatkan kerja² rumah & urusan harian. Nak² ramai isteri yang bekerja & faktor kekangan masa. Tu belum lagi yang ada anak kecik/anak yang tengah melasak ataupun wanita mengandung. So tip² macam ni lah dapat membantu jimatkan masa/tenaga.

Multipurpose Dust Spray
¼ cawan cuka
1¼ cawan air
3 sudu kecil minyak zaitun
1 sudu makan pencuci pinggan* (optional)
Sedikit essential oil* (optional)

Campur semua bahan dalam botol spray. Goncang sebelum guna.

Nota:
*guna botol spray transparent supaya mudah nampak atau buat peringatan pada botol supaya tak lupa
*saya buat 2 botol spray sebab guna 2 wangian berbeza ?
*saya gunakan 1 bahagian cuka & 5 bahagian air supaya larutan cuka tak terlalu pekat/terlalu cair
*cuka memudahkan menanggalkan kotoran, juga sebagai agen pembasmi kuman
*minyak zaitun berfungsi untuk mengilatkan & melindungi permukaan kayu.
*pencuci pinggan mampu menanggalkan kotoran secara lembut
*essential oil berfungsi memberi kesegaran & mengurangkan bau cuka

Pastikan ❗❗❗
*Sebaik²nya gunakan minyak zaitun. Saya tak jamin penggunaan minyak masak biasa (sawit) boleh berikan hasil yang sama untuk perabot kayu (bila bertindakbalas dengan cuka)
*Jangan gunakan pencuci pinggan yang bundle sebab bahan kimianya agak tinggi & boleh rosakkan sesetengah permukaan perabot.
*Jika risau perabot yang agak sensitif, cuba spray sikit dahulu dibahagian yang tersorok/paling bawah untuk uji keserasian.
*Paling penting — GONCANG setiap kali sebelum guna supaya larutan minyak & air bercampur

Kegunaan:

• Kurangkan habuk melekat pada perabot & kipas
Mengurangkan habuk tak bermakna habuk langsung tak lekat ye.. Cuma lebih mudah nak bersihkan habuk & menjimatkan masa

• Mengilatkan perabot kayu
Bukan setakat kabinet, pemegang dulang dari kayu pun saya gunakan spray ni sebab kilatannya memang cantik.

• Menaikkan warna & melindungi sofa dari kulit sintetik
Boleh bersihkan kotoran & menaikkan warna sofa yang dah kusam

• Mengurangkan habuk terkumpul pada gril pintu & lapisan minyaknya mengelakkan dari berkarat
Rumah dekat dengan jalan besar ni, manjang je habuk & debu bertepek dekat gril. Walaupun saya spray sesekali sahaja, memang nampak perbezaan dgn sebelum ini

• Membersihkan & melicinkan trek pintu/tingkap jenis sliding serta melancarkan trek yang tersangkut
Kekadang hujan lebat sangat, kena jugak sikit² tempias air dekat pintu/tingkap sliding. Lama² mesti trek tersangkut². Saya spraykan aje untuk lancarkan balik

• Sebagai lapisan perlindungan dari kotoran untuk jubin dinding & sinki.
Saya selalunya basuh toilet hujung minggu. Hari biasa ni sental memane yg sempat je. Tak boleh lama² dalam bilik air sebab anak tengah melasak.. Guna spray ni memang mudah nak bersihkan jubin & di celah². Toilet yang jarang guna (untuk tetamu) pun saya spraykan pada jubin & sinki.

Pastikan BERSIHKAN dahulu jubin & sinki seperti biasa, kemudian barulah gunakan spray ni. Spray secara menyeluruh terutama dicelah² jubin. Sebaik²nya gunakan span atau kain microfiber untuk ratakan air (supaya semua permukaan kena). Penggunaan spray membantu kurangkan kotoran yang melekat. Next time kerja² bersihkan jubin dinding & sinki akan lebih mudah & cepat. Toilet pun jadi wangi je lepas spray (kalau letak essential oil la..)  Spray sekurang²nya seminggu sekali/lepas basuh/bila perlu.

Semoga bermanfaat ~
(Harap tip ni dapat bantu mudahkan kerja² rumah & urusan harian anda juga)

Selaian gubahan atau jambangan bunga mencerikan dekorasi kediaman untuk raya ni, apa kata anda selitkan sekit rona kesegaran dari “indoor plant”. Tapi, mesti ramai yang risaukan tanaman apa yang sesuai untuk dijadikan sebagai “indoor plant” yang tak memerlukan penjagaan yang rumit.

# semburkan sedikit air pada dasar daun dan lap untuk membuang debu yang terlekat pada dasar daun.
# Pastikan air dan kain yang di gunakan tidak mempunyai sisa minyak dan kain tersebut mestilah lembut.
# Untuk mendapatkan tekstur daun yang berkilat. Dapatkan lilin khas untuk tumbuhan yang terdapat di pasaran
# Untuk tumbuhan memanjat, pemangkasan haruslah dilakukan sekerap mungkin supaya tumbuhan tersebut sentiasa kemas dan rapi.

Hampir semua tumbuhan untuk indoor plant mempunyai manfaat kepada persekitaran di dalam rumah. Namun, terdapat beberapa jenis tumbuhan yang menjadi kegemaran para peminat tanaman kerana ia mudah membesar dan memerlukan penyelenggaraan pada tahap yang minimum selain dari tahan serangan serangga perosak dan penyakit, kecekapan menghapuskan wap kimia serta kadar transpirasi yang rendah.

Kegunaan bahan dapur di kebun seperti cuka, baking soda dan pelbagai lagi umum dah tahu. Tapi, ada lagi satu bahan dapur yang mempunyai kebaikkan kepada tanaman yang IMPIANA baru baca hasil perkongsian di Balconygadenweb.com iaitu, tepung jagung. Berikut 5 kegunaan tepung jagung di laman

Jika sebelum ni impiana pernah kongsi tip untuk campurkan serbuk kayu manis dengan biji benih supaya tak diserang perosak. Kali ni, balconygardenweb.com berkongsi tip untuk pastikan biji benih cepat bercambah dengan mnggunakan tepung jagung. Sebelum semai, gaulkan sedikit tapung jagung bersama biji benih Ia akan menyebabkan biji benih sentiasa dalam keadaan hangat dan benih cepat bercambah

Tanah yang mengandungi pasir yang tinggi sukar untuk pembiakkan tanaman terutamanya dari jenis yang memerlukan kelembapan seperti sayuran. Cara untuk memulihkan struktur tanah berapsir agar mempunyai peganggan kelembapan yang tinggi adalah dengan mencampurkan sedikit tepung jagung ke dalam medium taanamn yang berpasir

Menurut North Carolina Agricultural and Technical State University tepung jagung berupaya mengubah struktur tanah

Campurkan 2 sudu tepung jagung ke dalam 1 gelen air siraman. Ia akan akan mengekalkan kelembapan di dalam tanah untuk tempoh yang lama. Namun teknik siraman ini tidak sesuai di lakukan setiap hari kerana ia akan merosakkan struktur tanah

Kadar urea yang tinggi akan menyebabkan tanah tercemar. untuk mengatasi masalah ni, taburkan tepung jagung pada bahagian yang tercemar untuk mengawal kesan tidak baals nitrogen pada permukaan tanah

Tepung jagung adalah kaedah paling efektif memusnahkan semut di kebun secara alami. Letakkan gula yang telah dicampur bersama tepung jaging berhampiran dengan sarang semut. Semut yang makan gula tersebut akan mengalami masalah pencernaan. Yang lebih menarik, sifat semut yang suka membawa makanan ke dalam sarang akan menyebabkan koloni tersebut mengalami masalah yang sama


Tabulampot Berbuah Lebat. Ini Perkara Wajib Yang Perlu Anda Lakukan

Tabulampot adalah kaedah yang digunakan secara meluas di Indonesia bagi tujuan penanaman pokok buah di dalam pot atau bekas tanaman seperti pasu dan sebagainya. Ia bukanlah sesuatu yang baru namun masih ramai yang kurang sedar akan teknik tanaman ini. Ia Juga menjadi solusi bagi mereka yang mempunyai kekurangan ruang.

Pasti ada antara pembaca yang telah mencuba teknik tanaman tabulampot ini. Namun masalah yang dihadapi adalah apabila pohon buah yang ditanam tidak mendatangkan hasil. Banyak faktor mempengaruhi masalah ini dan ada yang berpunca dari pada seawal tanaman dilakukan. Pastikan 5 faktor utama ini diambil kira untuk memastikan Tabulampot anda berbuah cepat.

1. Siraman

Pohon buah seperti mangga, rambutan, limau dan sebagainya lumrah ditanam di batas tanaman terus. Hal ini menyebabkan akar pohon bebas mencari sumber makanan. Namun tidak bagi tanaman teknik tabulampot. akar pohon buah menjadi terbatas.

Oleh itu, bekalan keperluan yang mencukupi perlu disediakan untuk menggalakkan pertumbuhan sihat tanaman. Untuk pohon buah yang ditanam secara tabulampot, ia memerlukan siraman yang mencukupi seperti tanaman ornamental yang lain iaitu sekurang-kurangnya 2 kali sehari iaitu di awal pagi dan lewat petang.

Namun, jadual penyiraman anda bakal berubah apabila cuaca semakin panas. Penyaraman perlu digandakan untuk memastikan tanah tabulampot sentiasa lembab. Sebaliknya jika musim hujan. Kekangan siram perlu dilakukan.

2. Baja

Pembajaan tabulampot bukan sekadar diambilkira setelah tempoh matang. Ia perlu dari awal penyediaan tanaman di mana campuran bahan organik perlu di sediakan saat penyediaan medium tanaman tabulampot. Bahan organik yang sesuai digunakan sebagai adunan medium tanaman adalah seperti tinja kambing yang telah diproses.

Selain daripada itu, baja NPK 15:15:15 juga perlu diletakkan setiap empat bulan sebanyak 25gm sebagai makanan tambahan sehingga pokok sampai tempoh matang iaitu dua tahun. selepas dua tahun, jumlah baja perlu ditingkatkan kepada 100gm. Cara pembajaan adalah dengan mengali lubang sedalam +- 10cm satu jengkal dari pangkal pokok dan tanam kan baja di lubang tersebut.

3. Gembur

Akibat siraman, Medium tanaman di dalam tabulampot akan mudah mendap atau padat. Oleh itu penggemburan perlu dilakukan sekurang-kurangnya sebulan sekali. Ia bertujuan memperbaiki struktur saliran dan pengudaraan di dalam medium.

Namun harus berhati-hati ketika melakukan penggemburan kerana khuatir akan mencederakan akar pokok. Akar pokok yang cedera juga menyumbang kepada kegagalan produktiviti hasil.

4. Ganti medium tanam

Medium tanaman untuk tabulampot sebaiknya diganti dua kali setahun. Namun jika keberatan, lakuakn gantian apabila pasu atau bekas tabulampot pecah disebabkan akar yang agresif. Ketika proses ini, pasu lebih besar perlu disediakan di samping penggunaan medium yang baru

5. Pemangkasan

Pemangkasan dilakukan bagi tujuan mengawal tumbesaran tumbuhan. Pokok perlu mula dipangkas seawal usianya dibawah 1 tahun atau ketinggiannya mencecah 75-100cm dari aras tanah. Disamping itu juga, ia memastikan semua bahagian pokok terdedah kepada terik matahari bagi mengurangkan masalah tanah lembab yang boleh memberi risiko ancaman perosak.

Courtyard dalam bahasa mudah difahami merupakan taman didalam rumah yang dikelilingi pagar atau bangunan. Sama ada dibina di dalam atau di luar kediaman, ternyata ruang ini mempunyai kelebihannya tersendiri. Courtyard juga berperanan sebagai ruang terbuka yang boleh menyeimbangkan dan menyejukkan suhu dalam kediaman. Selain itu, ia juga memberikan aliran udara yang lebih sihat, privasi, dan ketenangan kepada penghuni. Jika anda sedang berkira-kira untuk mewujudkan sebuah kediaman yang harmoni dan dekat dengan alam semulajadi, inilah salah satu pilihan bijak yang boleh anda pertimbangkan.

Berikut merupakan kelebihan untuk kediaman yang memiliki courtyard :

Pencahayaan
Selain berperanan sebagai salah satu langkah mengurangkan penggunaan tenaga elektrik, limpahan cahaya matahari melalui ruang terbuka di courtyard juga dapat mempengaruhi faktor kesihatan penghuni.

Pengudaraan
Sumber ventilasi semulajadi yang membekalkan udara segar dari luar juga dapat meningkatkan kualiti oksigen. Pengudaraan di kawasan courtyard dapat menurunkan suhu kediaman menjadikannya lebih sejuk dan segar walaupun ketika musim panas.

Pembahagi Ruang
Ia juga bertindak sebagai pemisah ruang di dalam rumah. Contohnya, courtyard yang terletak antara ruang tamu dan bilik tidur dapat meningkatkan privasi di antara kedua kawasan ini dan sebagai pembahagi ruang makan dan dapur.

Persekitaran Nyaman
Dengan perancangan yang rapi dan tepat, sebuah courtyard dapat dijadikan satu ruangan santai yang selesa menepati segala aspek kehidupan yang memerlukan kesegaran alam semulajadi didalam rumah.

Gambar: Hasil Carian Google

Sekarang, jarang betul nampak generasi muda mengulam kan? Kalau makan ulam pun gaya orang putih iaitu dengan salad. Orang terdahulu dari kita boleh jadi sihat antara puncanya ialah pengambilan ulam-ulaman tempatan. Setiap jenis ulam tempatan ni ada khasiatnya tersendiri. Terpanggil dengan kenyataan yang disiarkan oleh penulis buku Nota Parenting Ohsem menggalak ibu bapa untuk makan kacang botol, LAMAN Impiana nak selidik lah apa khasiat lain yang terdapat di dalam kacang botol.

Kacang botol boleh dimasak atau dijadikan ulam. Tapi, dalam banyak-banyak ulam, kenapa Taufiq Razif tekan kacang botol?
Nampak je cikai, hodoh dan murahan tapi khasiat kacang botol ataupun nama saintifiknya Psophocarpus Tetragonolobus sangat banyak!
Sangat tinggi Vitamin C. Kira-kira 18.3 mg Vitamin C dalam 100 gram kacang botol ni. Nak anak kita kulit cantik ke sistem imun yang kuat ke boleh la bagi anak kita makan kacang botol ni.

Protein 100 gram kacang ni pun melebihi protein yang ada di dalam 100 gram soya! Lagi berkhasiat kalau dicicah dengan budu. Sedap pun dapat, khasiat probiotik untuk kesihatan usus anak kita pun dapat!

Antara lain khasiat yang terkandung di dalam kacang botol adalah seperti:

1. kacang botol muda mempunyai banyak kalsium,besi dan vitamin A.
2. Mempunyai banyak protein.
3. Daunnya mempunyai 5-7% protein, vitamin A, vitamin C dan garam galian.
4. Kandungan asid amino kacang botol adalah sama dengan kacang soya.
5. Kacang botol dapat mengubati serangan demam campak.
6. Akar kacang botol dapat mengubati penyakit vertigo.
7. Air bancuhan daun kacang botol dapat digunakan untuk mencuci mata yang bengkak dan bisul yang bernanah.
8. Daun kacang botol ini juga boleh dimakan untuk mengubati ulser kulit.
9. Mengandungi 30% kandungan karbohidrat.

Sempena Hari Raya yang sudah hampir tiba, kalau nak rasa #Betulbetulraya datanglah ke Karnival Karangkraf pada 1-3 Jun 2018 di Kompleks Kumpulan Media Karangkraf Seksyen 15, Shah Alam Selangor bermula jam 2.00pm-2.00am. Ada pelbagai aktiviti #betulbetulbest dan jualan barangan raya yang #betulbetulviral daripada 50++ jenama online terkenal tau!

Garam epsom membantu menjadikan tanaman lebih subur. Selain digunakan untuk perawatan kecantikan, garam epsom juga mempunyai manfaat untuk aktiviti berkebun.

Magnesium yang terkandung dalam garam epsom membolehkan tumbuhan menyerap nutrien penting dengan lebih baik, seperti nitrogen dan fosforus. Selain itu, magnesium juga sangat membantu dalam keupayaan tumbuhan menghasilkan bunga dan buah.

Bagi anda yang rajin bercucuk tanam, garam epsom ini antara bahan yang wajib ada selain baja. Banyak masalah berkaitan dengan tanam-tanaman boleh di atasi dengan menggunakan garam epsom.

Magnesium membantu percambahan benih dan membantu menguatkan dinding sel benih:

Cara penggunaan:

1 cawan garam epsom untuk 100 kaki persegi tanah atau campuran 1 hingga 2 sudu gaul dengan tanah semaian.

Banyak baja komersial menambah magnesium untuk membantu akar tumbuhan mengambil nutrien penting (nitrogen, fosforus, sulfur.) Bagi yang menggunakan bahan-bahan organik untuk menyuburkan pokok, menambah garam epsom pada tanah akan meningkatkan penyerapan secara semula jadi.

Cara penggunaan:

1 sudu untuk satu pokok. Tabur pada tanah di sekeliling pokok.

Kadang-kadang selepas mengalih anak semaian atau pokok-pokok dari bekas kecil ke bekas besar dari pasu ke tanah, pokok akan layu (terkejut). Keadaan ini berlaku kerana akar pokok mungkin tercedera ketika proses pengalihan tersebut. Bagi mengelakkan keadaan ini berlaku boleh guna garam epsom.

Cara penggunaan:

Tabur garam epsom di sekeliling pokok selepas proses mengalih pokok. Tutup semula dengan lapisan tanah.

Tumbuh-tumbuhan yang tidak mendapat magnesium yang cukup boleh dikenal pasti apabila daun-daun mula menjadi kuning. Ini kerana magnesium merupakan komponen penting dalam pengeluaran klorofil. Cuba taburkan garam di sekitar tanaman anda agar daun-daun tanaman menjadi sihat dan segar.

Cara penggunaan:

Tabur/siram lebih kurang 1 sudu besar garam epsom pada setiap pokok sebulan sekali. Amalan ini akan memberi manfaat kepada tumbuh-tumbuhan di taman sayur-sayuran anda. Hasilnya pokok-pokok tidak kiralah apa juga jenis pokok termasuklah pokok renek, bunga dan rumput akan hijau semula.

Kadar: 1 sudu + 4 liter air
Disiram dua minggu sekali

Mencegah daun daripada menjadi keriting (leaf curling) dengan garam epsom. Daun yang menjadi keriting disebabkan oleh kekurangan magnesium dalam tumbuh-tumbuhan. Tambah garam epsom di sekeliling pangkal pokok yang sakit. Sebagai alternatif, untuk penyerapan yang lebih cepat anda boleh mencampurkan 2 sudu besar garam epsom ke dalam satu gelen air dan siram terus pada daun.

Cara penggunaan:

2 sudu + 4 liter air
Siram pada daun sebulan sekali

Garam Epsom juga berfungsi mengelakkan tumbuhan diserang siput, ulat bulu dan jentik-jentik. Perlu diingat bahawa garam epsom larut dengan mudah larut dalam air termasuk air hujan.

Cara penggunaan:

Tabur garam epsom di tempat yang bermasalah.

Tabur garam pada pokok buah-buahan, pokok kacang, sayuran, dan anggur. Garan epsom membantu meningkatkan tahap klorofil dalam sel tumbuhan, membolehkan pokok menghasilkan hasil buah yang manis.

Cara penggunaan:

Kadar: 1 sudu + 4 liter air
Siram 2 minggu sekali
Tabur 1 sudu setiap pokok 1 bulan sekali

Menjadikan buah lebih manis.

Cara penggunaan:

2 sudu untuk setiap 4 liter air
Siram setiap 2 minggu

Pokok cili perlu diberi magnesium setiap dua minggu untuk mencapai hasil yang lebih tinggi. Buah cili juga jadi lebih besar saiznya.

Cara penggunaan:

Taburkan 1 sudu garam epsom untuk setiap kaki persegi setiap dua minggu sekali.

Guna garam epsom agar pokok bunga ros lebih cantik, bunga lebih besar dan lebat dan daun jadi lebih gelap warnanya. Pastikan garam epsom digunakan ketika diawal-awal penanaman, ketika nampak pertumbuhan baru dan ketika bunga berkembang.


Betul Ke Kopi Lebih Sedap Dengan Mesin Nespresso? Jom Cuba Dengan IMPIANA

Baru-baru ini, IMPIANA telah berkesempatan meluangkan masa untuk merasai sendiri pengalaman menikmati kopi yang dibancuh segar dengan menggunakan mesin kopi jenama terkemuka antarabangsa, Nespresso.

Menerusi satu sesi taklimat bersama Nespresso yang di adakan secara eksklusif di cawangan Nespresso di The Gardens Mall, IMPIANA telah didedahkan dengan maklumat sejarah penghasilan biji kopi yang menjadikan ia sebagai minuman paling popular di seluruh dunia sejak berabad-abad lamanya.

Selain pendedahan itu, melalui sesi taklimat ‘Nespresso Masterclass’ yang diadakan, pelbagai info mengenai mesin dan varian perisa keluaran jenama Nespresso turut telah didedahkan bersama IMPIANA.

Ketika sesi pertama taklimat bersama Nespresso, IMPIANA telah merasai sendiri untuk menghirup kopi Espresso jenis Ethiopia, Nicaragua dan Indonesia.

Untuk ketiga-tiga jenis kopi ini dibancuh segar mengunakan mesin khas Nespresso dan dinikmati begitu sahaja tanpa perasa tambahan seperti gula dan susu.

Dari segi rasanya, memang tidak dinafikan memang agak pahit maka ia amat sesuai bagi anda yang mengemarkan rasa kopi yang ‘strong’ dan asli tanpa sebarang perisa tambahan.

Sesi taklimat seterusnya, IMPIANA juga berpeluang untuk menikmati kopi espresso jenis India dan Columbia yang dibancuh segar menggunakan mesin kopi jenama Nespresso lalu dicampur pula dengan susu panas.

Untuk kedua-dua jenis pilihan kopi ini, memang tidak dinafikan rasanya sangat enak dan sedap walaupun hanya dicampur susu panas dan tidak dicampur dengan gula. Jadi, ia sememangnya amat sesuai untuk anda pencinta ‘caffe latte’ yang sentiasa mengemarkan rasa kopi yang berlemak.

Apa yang membuatkan IMPIANA tertarik dengan mesin kopi jenama Nespresso ini, ia mempunyai pelbagai seleksi pilihan model mesin kopi dengan reka bentuk yang menarik dan cantik.

Dengan adanya mesin kopi ini di dapur, ia sudah semestinya boleh menaikkan lagi seri dan sebagai pelengkap hiasan dalaman rumah anda. Betul tak?

Sebeanrnya, Tak sesuai mencuci periuk menggunakan teknik sentalan lebih-lebih lagi dengan berus dawai. Ia bukan sahaja menyebabkan periuk anda calar, malah lapisan anti lekatnya pun hilang. Tapi kalau tak sental, tak hilang pula kotoran degil tu lebih-lebih lagi pada bahagian bontot.

Ada sesiapa boleh bagi petua nak tanggalkan kotoran ni..nak sental dengan berus besi anti rosak pula. Guna “cif” pun masih tak tanggal..

Kumpulan Enfiniti (M) Sdn. Bhd. telah mengumumkan pelancaran Dream Forest Langkawi, sebuah pusat tarikan pelancongan baru yang menawarkan pengalaman menakjubkan dengan keajaiban teknologi pelbagai deria, unjuran peta, pencahayaan canggih dan skop bunyi yang memukau kepada pengunjung.

Dream Forest Langkawi, sebuah pusat tarikan pelancongan baharu yang berkonsepkan persekitaran hutan yang dihidupkan dengan kisah Lagenda popular di daerah tersebut dan bakal menemui pengunjung bermula Mei depan.

Di samping itu, para pengunjung di Dream Forest Langkawi bakal merasai untuk nikmati pengalaman unik selepas terbenamnya matahari selain ditambah keadaan persekitaran hutan yang dihidupkan dengan kisah Lagenda seperti Tasik Dayang Bunting, Merong Mahawangsa dan Gergasi Langkawi.

Untuk maklumat anda, Dream Forest Langkawi telah dibina dan dibangunkan dengan keluasan kawasan trek penjalan kaki sepanjang 1.2 kilometer yang juga dikelilingi dengan keluasan 15.8-ekar hutan rimbun semula jadi.

Presiden dan Ketua Pencipta Impian Kumpulan Enfiniti, Puan Sri Tiara Jacquelina berkata dia amat berbangga apabila Dream Forest dapat dibangunkan selain bersyukur mempunyai pasukan yang memiliki kepakaran dalam teknologi tinggi.

“Saya amat berbangga apabila dapat membangunkan Dream Forest dan paling membanggakan adalah pasukan teras Dream Forest Langkawi terdiri daripada bakat terbaik dalam dunia kreatif, teknikal dan pembinaan untuk menghidupkan konsep unik in yang berasal dari Malaysia.

Ditanya mengenai konsep Dream Forest, Tiara menjelaskan la merupakan satu rang semulajadi yang dipenuhi dengan pokok ratusan tahun selain ingin pengunjung menghargai alam.

Untuk maklumat anda, bagi warganegara tiket akan dijual berharga RM68 untuk dewasa, RM48 bagi kanak-kanak serta RM28 untuk warga emas. Untuk pelancong asing pula, tiket dijual dengan harga RM98 untuk dewasa dan RM68 bagi kanak-kanak serta RM38 untuk warga emas.

Cara yang biasa dibuat utk kawalan tikus adalah dengan racun perut , tikus akan mati bila termakan umpan beracun . Cara ini agak berkesan ttp berbahaya kpd kanak-kanak terutama jika dlm kawasan kediaman .Salah satu pilihan lain ialah kita boleh jauhkan tikus dengan menggunakan jering. Jering dipercayai mempunyai “hormon” yg tidak digemari oleh tikus.
Langkah-langkah menghasilkan air jering untuk menghalau tikus

Bahan:
jering yang cukup tua
air

Cara:
1. Kupas atau hancurkan atau tumbuk jering jering dan masukkan ke dalam bekas
2. Masukkan air secukupnya
3. Rendam jering tadi selama beberapa hari.
4. Tapis dan ambil air rendaman jering tadi.
5.Spry di tempat yg dikehendaki.
6. Cebisan jering juga bolehlah ditaburkan ke dikeliling rumah.

Awas : air jering ini sangat busuk , sebab itu tidak digemari oleh tikus


3 Petua Mudah Elak Percikan Minyak Ketika Menggoreng

Bila menggoreng, minyak terperecik tu menjadi satu hal yang biasa terutamnya apabila mengoreng ikan atau ayam. Sebab itu, bagi yang jarang memasak persiapanya macam nak pergi berperang. Ianya bertujuan melindungi diri dari terkena percikan minyak yang panas. Minyak panas ni bukan sekadar remeh dan sukar untuk dikemas jika mengotorkan dapur, bila terkena pada tangan atau muka, dah tinggal kesan. Deritanya pun makan hari nak pulih. SAKITNYA!

Kebiasaanya, langkah proaktif yang akan diambil adalah dengan menggunakan penutup kuali. Jadi, percikkan tu tak lah terkena pada dinding ke atau mana-mana bahagian lain. Selain itu juga, ada beberapa petua lain yang diamalakna. Antaranya ialah:

Potongan halia
Sebelum menggoreng, tak kiralah daging, ayam, ikan, telur, keropok lekor dan sebagainya, masukkan 2 atau 3 hiris halia terlebih dahulu di dalam minyak yang telah dipanaskan. Petua ini, tak adalah kata minyak langsung tak terpercik. Kalau ada pun sangat perlahan dan tak kuat. Teknik ini juga akan menyebabkan masakan anda berbau lebih wangi

Guna tepung
Petua ini amat berkesan kiteka menggoreng ikan keli. Umum tahu, kulit ikan keli dan bahgaian kepalanya yang keras antara punca bila digoreng mudah meletup dan menyebabkan percikkan minyak. Oleh itu, bagi mengatasi masalah ini, masukkan sedikit tepung gandum ke dalam minyak yang panas sebelum memasukkan ikan. Lakukan setiap kali anda masukkan ikan baru. Teknik ini juga dapat mengelak ikan dari melekat. Boleh juga cuba pada ikan atau makanan lain

Garam halus
Letak sedikit garam halus di dalam minyak yang telah panas. Masa masukkan garam tu akan bunyi macam meletup-letup sikit tapi tak terperecik. Selepas bunyi letup tu hilang, baru boleh masukkan bahan yang hendak digoreng. Awas! jagan terlalu banyak garam. Ia akan menyebabkan makanan lebih masin

Pernah tak anda perhatikan atau terlihat rakan-rakan anda berkongsi foto katil mereka di laman media sosial? Jika pernah, pasti ada seorang atau dua rakan anda dilihat ada memiliki rangka katil model LEIRVIK keluaran jenama IKEA ini. Betul tak?

Jadi, memang tidak syak lagi lah rangka katil keluaran jenama kelengkapan rumah antarabangsa ini sememangnya antara model rangka katil yang popular di Malaysia.

Mesti ada yang ingin mengetahui mengapa model LEIRVIK ini telah menjadi sebuah model rangka katil yang popular.

Menurut sumber yang telah IMPIANA dapatkan daripada salah seorang pekerja di IKEA Damansara memaklumkan hal tersebut berlaku oleh kerana LEIRVIK memiliki keunikan serta reka bentuk yang menarik.

Tambahnya lagi, model rangka katil yang direka oleh Carina Bengs seorang pereka perabot IKEA dari Sweden ini juga antara produk jualan terlaris di gedung jualan kelengkapan rumah, IKEA Malaysia.

Setelah LEIRVIK ini mula dipasarkan di Malaysia sekitar tahun 2009, sudah lebih 13 tahun model rangka katil ini berada di pasaran malah sehingga kini ia masih mendapat permintaan daripada pembeli. Lantas dengan kejayaan ini telah meletakkan ia sebagai model rangka katil yang popular di Malaysia.

Sekiranya anda mahu mendapatkan rangka katil LEIRVIK ini, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

Sumber: IKEA Malaysia Website

Serba serbi digital masa kini, kunci pintu rumah pun dah mula ramai pemilik rumah menggunakannya. Keyless katanya, tapi sebalik mengunakan kunci pintu digital ini lebih baik atau mempunyai kebarang kalian. Semua perkara ini perlu diambil tahu. IMPIANA kongsikan bersama anda.

Berikut adalah semua yang anda perlu tahu tentang pemasangan kunci pintu digital atau kunci pintar (smart door lock) untuk rumah anda, serta kelebihan dan kekurangan menggunakannya.

Mangga dan kunci semakin hari, semakin ketinggalan zaman. Pada zaman ini, kunci digital dan kunci pintu pintar (smart door lock) lazim digunakan di kebanyakan rumah, kerana harga yang berpatutan dan mudah dipasang. Selain dari itu, kunci digital atau pintar kelihatan canggih dengan estetika moden (lihat sahaja semua kunci pintar di dalam sebuah rumah K-drama). Ada juga yang bersepadu atau boleh digabungkan dengan kamera, penggera atau fungsi interkom juga – menjadikan pintu keselamatan anda lebih selamat.

Adakah anda sedang berfikir untuk memperbaharui kunci pintu anda yang lama dengan kunci pintu digital atau pintar? IMPIANA akan memberi anda maklumat terperinci mengenai kunci pintar digital dan mengapa sudah tiba masanya untuk anda menukar kunci pintu anda.

Apakah kunci pintu digital?
Secara ringkas, kunci pintu digital, kekunci, e-kunci, pintu tanpa kunci atau kunci pintar adalah kunci yang dikendalikan melalui arus elektrik. Fungsinya seakan-akan sama seperti mangga kunci tradisional. Namun, kunci pintu digital tidak memerlukan kunci biasa, tetapi menggunakan pengaktif untuk menghubungkan mekanisme pengunci ke sebuah motor kecil yang dikawal secara elektronik.

Apakah jenis kunci digital elektronik yang sedia ada?
Bergantung pada sistem kunci pintu, ia boleh dibuka dengan:

Kunci pintu biometrik – menggunakan cap jari anda
Pad kekunci elektronik – menggunakan kod PIN
Kad pintar – menggunakan kad kunci
Alat kawalan jauh – menggunakan aplikasi
Ianya seperti kunci digital untuk peti keselamatan, tetapi untuk pintu depan rumah anda.

Apakah jenis pintu yang boleh dipasang dengan kunci digital?
Ini banyak bergantung kepada model dan jenis kunci digital yang anda pilih. Jenis pintu berikut lazimnya sesuai untuk kebanyakan kunci digital:

Pintu UPVC, kayu, kayu jati, aluminium, kaca dan kunci pintu digital atau kunci pintar (smart door lock)?

Ramai orang menggunakan istilah kunci digital dan kunci pintar (smart door lock) seakan-akan mereka serupa sahaja, tetapi terdapat perbezaan kecil antara kedua-dua jenis kunci pintu ini. Dengan kunci digital atau mangga kunci, anda masih perlu membuka pintu secara fizikal. Sebaliknya, kunci pintar adalah kunci pintu digital yang dikendalikan melalui integrasi Wi-Fi atau Bluetooth, supaya anda boleh mengawal dan mengakses kunci dari jarak jauh melalui telefon pintar anda.

Kunci pintu tradisional vs kunci pintu pintar (smart door lock)?
Kebanyakan kunci pintu tradisional seperti mangga kunci, kunci “mati” deadbolt, kunci mekanikal, selak pintu, kunci mortise, atau kunci tombol, tidak jauh bezanya berbanding kunci pintar (smart door lock). Dalam sesetengah kes, kunci pintar boleh menggunakan mekanisme mangga kunci yang sedia ada tetapi secara elektronik. Anda mendapat ciri-ciri yang sama untuk memastikan pintu anda selamat dikunci dan dilindungi daripada penceroboh. Namun, kunci pintar mempunyai beberapa ciri tambahan seperti penggera dan notifikasi terus ke telefon anda sekiranya berlaku kejadian pecah rumah.

Jauh lebih mudah untuk memasukkan kod laluan atau menggunakan cap jari anda untuk memasuki pintu depan anda, daripada membazir masa tercari-cari kunci pintu anda. Dengan kunci pintu pintar, anda juga boleh mengunci pintu dari jarak jauh—terutama sekali jika anda lewat ke tempat kerja dan mungkin terlupa mengunci pintu.

Sudah tentu, anda akan berbelanja lebih banyak untuk menukar mangga kunci anda yang lama dengan kunci pintar baharu. Namun, jika anda mampu, ia suatu keputusan yang berbaloi dan anda akan menikmati semua faedah kunci pintu pintar:

Apakah kelebihan menggunakan kunci pintu elektronik?

Adakah anda selalu membazir masa di pintu depan anda tercari-cari kunci pintu anda?

1. Kemudahan yang lebih baik
Dengan kunci pintu digital atau pintar, anda tidak perlu lagi merasa janggal apabila jiran-jiran anda melihat anda macam seorang penceroboh apabila tergopoh-gapah mencari kunci pintu anda. Hanya masukkan kod laluan atau gunakan cap jari anda, dan anda boleh terus masuk! Dengan kunci pintu pintar, anda juga boleh mengunci pintu anda dari jarak jauh.

2. Akses jarak jauh
Kunci pintu digital atau pintar juga sesuai jika anda mempunyai rakan-rakan yang sering melawat atau jika anda perlu memberi akses masuk kepada penjaga untuk ibu bapa anda yang sudah tua. Tidak perlu lagi menyorokkan kunci ganti di bawah bunga atau tikar lantai! Hanya berikan mereka nombor PIN (anda boleh mengubahnya kemudian), atau dengan kunci pintar, berikan mereka akses dari jarak jauh melalui aplikasi kunci pintar. Anda juga boleh membenarkan orang luar masuk ke rumah anda dengan nombor PIN pada masa-masa yang tertentu juga, contohnya pada hari Isnin hingga Jumaat dari pukul 12:00 hingga 2 petang, jika anda ingin mengelakkan sebarang kejutan.

3. Keselamatan yang tinggi
Kekurangan kunci keselamatan fizikal bermakna bahawa tidak banyak cara untuk sesiapa menceroboh rumah anda, terutamanya jika kunci pintu pintar anda tidak mempunyai sebarang lubang kunci. Dengan kunci pintu pintar, anda boleh menukar kod PIN pada bila-bila masa. Tidak perlu menukar semua set kunci jika anda merasakan bahawa keselamatan mungkin terjejas menggunakan PIN yang sedia ada.

Dengan kunci pintu digital atau pintar, anda boleh menggunakan sistem penggera yang akan berbunyi jika berlaku kejadian pecah rumah. Dengan kunci pintar, anda juga akan menerima notifikasi jika ada penceroboh di dalam rumah anda. Sesetengah kunci pintu digital atau pintar juga dilengkapi dengan fungsi kod rawak untuk menambah lebih banyak nombor sebelum atau selepas kod PIN anda, sekiranya anda bimbang ada orang lain yang melihat kata laluan anda.

Berapa lamakah kunci digital boleh bertahan?
Sehebat mana pun kunci pintu digital anda, ia tidak akan dapat bertahan selama-lamanya. Menurut beberapa sumber, kunci digital dianggarkan mempunyai jangka hayat kurang daripada 5 tahun. Sesetengah jenis atau jenama boleh bertahan lebih lama, manakala yang lain mungkin akan rosak selepas digunakan hanya beberapa tahun. Jika anda ingin memanjangkan jangka hayat kunci pintu digital dan pintar anda, kami mempunyai beberapa tips untuk anda:

Pastikan ia bersih. Habuk dan kekotoran akan merosakkan kunci anda. Gunakan produk pembersihan yang sesuai. Jangan gunakan bahan berasaskan petroleum atau kimia kuat untuk melakukan pembersihan. Ini boleh merosakkan kunci pintu digital anda. Jangan bermain dengan pad kekunci. Ini boleh merosakkan kunci anda.

Apakah kekurangan menggunakan smart door lock?

Salah satu kekurangan memasang pad kekunci untuk pintu anda ialah penggunaan bateri. Contohnya, kunci pintar Samsung dianggarkan boleh beroperasi selama kira-kira sembilan hingga 10 bulan apabila dikuasakan oleh bateri alkali yang berkualiti tinggi, bergantung kepada kekerapan penggunaan kunci pintar anda. Anda juga mungkin perlu memeriksa kunci pintu digital atau pintar anda sekali setiap beberapa bulan untuk sebarang kebocoran bateri.

Anda mungkin bimbang jika sesiapa yang tidak diingini boleh “menggodam” kunci pintu pintar anda. Nasihat kami, belilah jenama kunci pintar yang bereputasi tinggi, seperti Yale atau Samsung. Jenama-jenama ini mempunyai ciri-ciri kunci pintar seperti standard enkripsi kata laluan yang tinggi untuk mengelakkan penggodaman.

Apabila memilih kata laluan untuk kunci pintu anda, jangan gunakan nombor yang mengandungi sebarang maklumat peribadi seperti hari lahir, tarikh ulang tahun, nombor IC atau alamat. Walau bagaimanapun, jangan pula gunakan kod pin rawak yang ahli keluarga anda tidak boleh ingat langsung.

Jangan pilih kod laluan peribadi seperti tarikh lahir atau nombor yang boleh diteka selepas melakukan sedikit kajian mengenai butiran peribadi anda.
Pastikan ia pendek dan ringkas. Gabungkan nombor yang bermakna dalam susunan rawak. Contohnya, jika anda ada empat ahli keluarga, gabungkan bulan hari jadi untuk mencipta kata laluan yang kukuh. Untuk menyukarkan lagi sebarang tekaan oleh penceroboh, rawakkan nombor.

Cipta kata laluan yang kukuh dengan singkatan seperti “Kami Keluarga Bahagia” (KKB) atau 9243 dalam bentuk nombor.
Tukar kod laluan ke kunci pintar anda sekali setiap beberapa bulan. Jangan catatkan kata laluan atas kertas yang boleh dijumpai oleh orang ramai. Hafal kata laluan anda.

Jenis kunci pintu manakah yang terbaik?
Berikut adalah beberapa kunci pintu digital atau kunci pintu pintar anti-pencuri yang anda boleh pertimbangkan:

1. Samsung SHP-DP728 Smart Lock
Kebanyakan rumah memilih kunci pintar jenama Samsung. Model kunci pintar Samsung ini jenis “tolak-tarik” pertama di dunia, jadi anda boleh menolak atau menarik pintu anda sesuka hati anda. Ia boleh menyimpan sehingga 100 cap jari, serta 30 kad RFID atau kod PIN. Aplikasi Samsung sHome bukan sahaja membolehkan pembukaan kunci secara jarak jauh tetapi juga membunyikan nada amaran jika ada sesiapa berhampiran pintu anda.

2. Yale YM170
Yale telah menjadi penanda aras terbaik (“gold standard) untuk mangga dan kunci konvensional selama bertahun-tahun. Jenama ini juga menawarkan kunci digital dan kunci pintar yang boleh dipercayai. Yale YM170 dilengkapi dengan cap jari dan entri PIN, serta panduan suara untuk membimbing anda mengatur semua ciri-ciri produk ini. Ia juga mempunyai penggera untuk kes pecah rumah, dan berfungsi dengan aplikasi Yale Link untuk akses jarak jauh kepada kunci pintu anda.

3. Kaadas K9 Digital Door Lock
Kaadas adalah satu jenama dari Jerman yang terkenal dengan kejuruteraan ketepatan. K9 Push Pull Smart Lock ini mempunyai pengimbas cap jari biometrik pada tombol pintu universal dan boleh menyimpan sehingga 100 cap jari yang berbeza. K9 mempunyai ketebalan 1.3cm, jadi ia boleh dipasang dengan mudah ke dalam kebanyakan pintu besi.

4. Hafele EL9000
Kami tidak hairan jika anda seorang yang selalu terlupa kata laluan anda. Ini sebabnya fungsi sokongan kod rahsia pada EL9000 berguna untuk anda. Bila masanya untuk menggantikan bateri kunci anda mungkin sesuatu yang terlalu rumit untuk diingati. Oleh itu, EL9000 dilengkapi dengan sistem identifikasi tahap bateri yang menyenangkan anda tahu bila bateri kunci perlu digantikan.

5. PHILIPS Easykey ALPHA
Jika anda mencari pintu anti-pencuri untuk menjamin keselamatan rumah anda, Philips Easykey ALPHA dengan Silinder Kunci Gred C Anti-Pencuri adalah satu pilihan yang baik. Ia menggunakan pelbagai teknologi anti-pencuri untuk kebaikan masa depan rumah anda. Dengan mod dwi pengesahan untuk membuka kunci pintu, anda boleh menggunakan gabungan dua faktor (cap jari, kata laluan atau kad) untuk keselamatan tambahan.

Apa kata anda? Dah mula rasa nak bertukar pada kunci pintu rumah digital.

DIY kabinet dapur lama usia 10 tahun guna empat bahan, terus nampak macam baru. Jangan buah ya kabinet dapur lama. Bila kita ‘mekap’ sikit kabinet lama ini, terus nampak macam kabinet baru.

Modal yang diperlukan pun tidaklah banyak. Hasilnya tentu memuaskan hati. Sayang kalau nak dibuang sedangkan kabinet dapur itu masih elok dan kukuh. Hanya ‘rupa parasnya’ sahaja yang nampak buruk.

KEADAAN ALMARI ASAL:

1. Cabut semua drawer, keluarkan pemegang pintu dan skru.

2. Guna spray paint (MR.DIY) untuk pemegang pintu dan skru.

*Pastikan semua permukaan dispray dan biarkan ia kering.

*Sebelum guna spray, lapik dahulu sebab kalau terkena lantai memang susah nak tanggal.

3. Guna kertas pasir untuk ratakan permukaan kayu yang ingin dicat.

4. Lap semua habuk kesan dari kertas pasir terlebih dahulu.

5. Sapu satin glo Nippon Paint pada permukaan warna kuning sebagai base.

*Sapu dua layer. Pastikan lapisan pertama kering sebelum sapu lapisan kedua.

6. Sapu Glitter Gold Nippon Paint pada bahagian kuning itu.

*Pastikan yang satin glo kering dulu sebelum apply Glitter Gold Nippon Paint. Boleh skip step ini kalau nak finishing yang tiada glitter.

7. Sapu Nippon Timber Finish pada seluruh kawasan permukaan yang lain.

*Yang ini kita buat 1 layer sahaja sebab satu layer pun sudah cantik. Terpulang kalau nak buat 2 layer, bergantung kepada finishing yang kita nak.

*Jangan sentuh bahagian yang disapu cat timber finish itu selagi belum kering sebab kotoran mudah melekat pada permukaan itu.

8. Selepas semua sudah kering, bolehlah pasang semula pemegang pintu dan drawer.

INILAH HASILNYA:


Manfaat Pengiktirafan HALAL Untuk Air, Keperluan Hidup Yang Terpenting

Pensijilan Halal merupakan satu keperluan yang penting demi meyakinkan pengguna masyarakat Islam bahawa makanan dan minuman yang diambil memenuhi kehendak hukum syarak. Namun, perkara yang orang ramai tidak sedar sebenarnya ialah pensijilan Halal melangkaui ketiadaan alkohol dan daging khinzir dalam penggunaan harian, ia juga meliputi aspek lain yang berpegang pada hukum Islam seperti kebersihan dan keselamatan. Keperluan ini turut dikenakan pada produk dan sektor kosmetik, logistik dan juga pelancongan.

Untuk perihal keperluan harian, air sudah pasti menjadi antara perkara pertama yang terlintas di fikiran. Air adalah bahan penting untuk manusia bukan sahaja untuk kehidupan seharian tetapi juga untuk menjalankan aktiviti dalam pelbagai sektor industri. Dalam perspektif Islam, air bersih merupakan elemen penting dalam penyucian badan manusia. Pada ketika ini, pengambilan dan penggunaan air yang disifatkan secara halal adalah satu aspek yang penting bagi umat Islam dalam kehidupan seharian dan untuk tujuan berwuduk.

Air pada semula jadinya dianggap Halal, namun sepanjang pengeluaran air minuman dan proses rawatan air untuk kegunaan komersial lain, sifat air mungkin berubah kerana bersentuhan dengan bahan asing. Ini menimbulkan persoalan di kalangan masyarakat Islam tentang status air yang mereka gunakan. Ini termasuk pembuatan produk yang menggunakan air untuk dihasilkan dan kemudahan awam yang memerlukan air untuk berfungsi.

Menurut Encik Koo Zao Cheong, Pengurus Pembangunan Perniagaan Serantau Waterco Malaysia (syarikat penyedia penyelesaian sehenti yang terkemuka untuk persekitaran air yang selamat dan sihat), penggunaan air yang mematuhi piawaian halal semakin mendapat perhatian kerana ia bukan sahaja memberi manfaat kepada masyarakat Islam tetapi juga rakyat yang mementingkan penggunaan air yang berkualiti.

“Sudah tentu manusia memerlukan air yang bersih dan selamat tanpa mengira agama. Keperluan ini adalah penting untuk kehidupan seharian dan penggunaan industri kerana tanpa air bersih, pengeluaran barangan, pembersihan dan sebarang perkhidmatan berkaitan akan pasti terjejas. Penggunaan air yang mematuhi piawaian halal bukan sahaja penting bagi masyarakat Islam, ia juga merupakan satu piawaian yang akan memenuhi permintaan pengguna dari semua lapisan masyarakat,” kata Encik Koo.

Air yang bersih dan selamat adalah penting untuk kegunaan harian manusia tanpa mengira agama.

Pensijilan Halal dalam penggunaan dan pemprosesan air industri

Air adalah komoditi asas untuk hampir setiap langkah proses pembuatan dan pengeluaran termasuk penyejukan, penyimpanan dan pembersihan. Untuk tapak pembuatan dan proses yang mematuhi piawaian Halal, air memainkan peranan penting untuk memastikan pengguna akhir dapat menikmati produk yang mematuhi kehendak hukum syarak. Selain proses pembuatan, elemen sepanjang proses pelupusan dan penggunaan semula air termasuk penggunaan penapis, bahan mentah dan ramuan juga perlu mematuhi piawaian Halal untuk penggunaan berterusan yang selamat.

Kepentingan penggunaan air dalam industri meningkatkan permintaan sumber air yang berkualiti tinggi dan selamat.

Penggunaan air Halal di kemudahan awam

Pernahkah anda terfikir tentang penggunaan air Halal di kemudahan awam seperti kolam renang? Di Malaysia, kita menikmati pelbagai budaya yang indah dan kita berkongsi kemudahan awam dengan masyarakat yang mempunyai latar belakang berbeza. Oleh itu, ia merupakan satu langkah yang bijak untuk memenuhi keperluan komuniti yang berbeza dengan memberi manfaat yang sama kepada kita semua.

Sistem penapisan air Halal bukan sahaja diperlukan untuk menapis air kolam wuduk dan untuk penggunaan lain di Masjid, penghasilan air yang mengikuti piawaian Halal di kemudahan awam yang lain juga dapat memastikan status air yang pasti selamat dan bersih untuk semua pengguna.

Sistem penapisan air yang mematuhi piawaian Halal memanfaat kemudahan awam di negara Islam bagi memastikan status air yang mematuhi hukum syarak.

Pensijilan Halal melangkaui kewajipan agama

Kini, pengiktirafan Pensijilan Halal bukan sekadar konsep keagamaan malah ia telah menarik minat mereka yang bukan Islam untuk mempertimbangkan jenama dan produk yang diiktiraf Halal kerana ia terbukti menjadi pilihan berkualiti tinggi, selamat dan sihat. Bagi industri pembuatan dan penulenan air, proses pembuatan dan penghasilan produk perlu diperakui oleh institusi masing-masing dan mengikut garis panduan yang ketat untuk diiktiraf sebagai Halal. Dengan mendapat pengiktirafan ini, produk dan perkhidmatan dijamin berkualiti dan bebas daripada sebarang sumber yang meragukan dan ini dapat meningkatkan tahap keyakinan pengguna walaupun dalam kalangan bukan Islam.

Pensijilan Halal berfungsi sebagai garis panduan kepada pengguna bukan Islam untuk mendapatkan produk dan perkhidmatan berkualiti tinggi untuk kegunaan air harian.

Pengambilan dan penggunaan air yang selamat dan bersih adalah penting sama ada untuk tujuan keagamaan atau untuk kesihatan dan kesejahteraan kita. Tanpa mengira latar belakang agama, sistem pembuatan dan penapisan air yang mematuhi piawaian Halal berfungsi sebagai standard untuk penggunaan air kita, jadi ayuhlah kita memberi perhatian kepada manfaat air Halal dan menggunakannya dalam aktiviti harian kita!

Nu Ideaktiv Sdn Bhd (Nu Ideaktiv) dan Enrichment Media Lab (EML) Sdn Bhd telah menandatangani Memorandum Persefahaman (MoU) dalam satu majlis yang berlangsung di Pejabat Urusan Nu Ideaktiv, pada Khamis.

Syarikat diwakili Encik Syamil Fahim Mohamed Fahim, Ketua Pegawai Eksekutif Nu Ideaktiv dan Muhamad Ashraf DM Tej Nasir, Pengarah Urusan Enrichment Media Lab telah menyempurnakan acara menandatangani memorandum, sekali gus memeterai kerjasama dan perlantikan Enrichment Media Lab sebagai rakan pakar media bagi mensasarkan segmen Perusahaan Kecil Sederhana Melayu (PKS).

Menerusi kerjasama ini, Enrichment Media Lab akan bertindak sebagai rakan pakar media yang menyediakan perkhidmatan dan perundingan untuk pakej pemasaran serta pengiklanan eksklusif bagi segmen PKS dalam industri kecantikan, kesihatan, makanan dan minuman, pakaian, perabot, pendidikan dan bimbingan.

Nu Ideaktiv yang memiliki lebih 17 jenama dan peneraju dalam industri media berbahasa Melayu, menyediakan kandungan, platform dan pelaksanaan sejajar dengan kerjasama yang dibuat.

Syamil Fahim dalam ucapannya memberitahu, MoU ini adalah permulaan untuk kerjasama bagi membantu dan meningkatkan lagi industri PKS negara ini menerusi media sebagai pemacu utama.

“Melihat kepada kepakaran yang dipunyai oleh Enrichment Media Lab dalam segmen industri pengiklanan PKS dan pengetahuan mereka bagaimana PKS merangka strategi dalam pemasaran dan pengiklanan, adalah menjadi satu peluang dan kelebihan bagi Nu Ideaktiv untuk berkolaborasi dan berkerjasama dengan syarikat ini bagi menguasai segmen pengiklanan media PKS.”

“Kerjasama ini juga bertujuan membantu perniagaan dan pengasas jenama untuk berkembang menerusi hebahan media meluas, pelaksanaan acara dan promosi rentas platform yang dimiliki Nu Ideaktiv di digital, program tv dan banyak lagi,” katanya.

Enrichment Media Lab sebagai agensi pakar media melihat Nu Ideaktiv sebagai syarikat yang berpotensi untuk membantu membangun industri PKS.

“Nu Ideaktiv memiliki pelbagai jenama media No.1 di Malaysia yang boleh membantu PKS berkembang maju dan menembus audiens sasar bagi pertumbuhan perniagaan dan sasaran keuntungan syarikat.”

“Kerjasama ini tidak terhad kepada satu medium sahaja. Berdasarkan hala tuju sesebuah perniagaan, kita boleh melaksana pelbagai projek yang signifikan, mencapai sasaran dan mentransformasi perniagaan,” kata Ashraf.

Antara kerjasama awal Nu Ideaktiv dan Enrichment Media Lab adalah menerusi penerbitan rancangan TV iaitu perjalanan keibubapaan pemilik jenama Noir dalam PA&MA : Diari Madammu, dan IMPIANA Makeover Ruang Selebriti yang dihiasi oleh Ella furniture. Rancangan ini bakal bersiaran di saluran Astro awal tahun hadapan.

“Kami juga sedang merangkakan satu acara besar untuk meraikan Ramadan dan Syawal, yang akan diumumkan dalam masa terdekat,” kata Syamil lagi.

Mungkin ada yang di kalangan anda yang pernah menjadikan binaan rumah yang bercirikan seni bina Islam ini sebagai satu persoalan, adakah ia merupakan faktor yang sangat penting dalam segi seni pembinaan kediaman anda.

Selain menjadi satu persoalan, sejauh mana seni bina rumah atau kediaman yang bercirikan Islam ini telah menjadi satu komponen yang sangat penting dalam segi reka bentuk sesuatu pembinaan kediaman?

Maka dalam episod terakhir Tour Sembang Dekor bersama Bank Islam kali ini telah mengupas serta membincangkan perkara tersebut di bawah program yang bertajuk ’5 Skim Pembiayaan Rumah Bank Islam Ramai Tak Tahu’ bersama para penonton.

Menerusi perkongsian bersama hos dan editor IMPIANA, Puan Mariam Shukor telah membincangkan topik tersebut bersama panel tetamu jemputan istimewa iaitu Haji Zameran Bin Jusoh, selaku Pengarah Wilayah Central 1, Bank Islam Malaysia Berhad.

Ketika sesi temu bual berlangsung, Haji Zameran berkata adalah sangat penting untuk semua para umat yang beragama Islam memiliki sesebuah kediaman yang bercirikan seni bina Islam bagi membina ikatan kekeluargaan antara satu sama lain yang lebih harmoni.

“Pertama sekali apa yang kita perlu faham adalah apa perkara yang sebenarnya kita mahukan dalam rumah kita. Seperti yang pernah berpesan oleh Baginda Rasullah, Nabi Muhammad SAW, sesungguhnya setiap amal itu bermula dengan niat,

“Dan kita akan memperolehi hasilnya berdasarkan dengan apa yang telah kita niatkan. Contoh, bilik tidur kita adalah satu ruang privasi dalam rumah kita, jadi tak akan kita nak masuk terus dalam rumah dengan mempamerkan ruang bilik tidur kita kan?

“Kalau kita ada anak jantina berlainan seperti lelaki dan perempuan misalnya, kita perlu menyediakan bilik yang berasingan untuk mereka. Begitu juga kita perlu menyediakan ruang atau bilik untuk beribadah yang mana ianya bukan satu kehendak tetapi keperluan untuk seisi keluarga dalam sesebuah rumah,

“Antara faktor yang paling penting untuk sesuatu kediaman adalah persekitarannya,” katanya.

Jika anda mahu mengetahui perbincangan selanjutnya, anda boleh menonton video penuh pada pautan video di bawah:

Tidak dinafikan, pembahagian harta turut boleh mengundang masalah besar sehingga menjadi punca dan mengundang perbalahan antara satu sama lain dalam keluarga.

Menerusi program bual bicara Wanita Hari Ini, TV3 telah mengupas lebih lanjut mengenai masalah tersebut yang dikatakan sering berlaku di kalangan masyarakat.

Pendakwah bebas terkenal, Ustaz Elyas Ismail ketika diundang sebagai tetamu jemputan secara maya program berkenaan tidak menafikan hal seperti tersebut sememangnya berlaku dalam kalangan masyarakat tanpa mengira bangsa mahupun agama.

“Kalau kita perhatikan sifat kejadian manusia itu sendiri ia sememangnya ada beberapa sifat contohnya seperti dengki, tidak puas hati atau tidak rela untuk bertolak ansur antara satu sama lain.

“Contoh, dalam kalangan adik-beradik misalnya, mungkin ada seorang dua sahaja yang jaga mak siang malam waktu sakit dan sebagainya. Tetapi apabila tiba masa pembahagian harta, dia dapat sikit.

“Jadi, perkara seperti ini lah yang akan menimbulkan persoalan dan juga perbalahan antara satu sama lain dalam kalangan adik-beradik.

“Keduanya pula, manusia ini memang Tuhan ciptakan rasa cinta terhadap harta, tidak kira ustaz atau pun tidak. Sesiapa sahaja mesti ada rasa cinta terhadap harta benda,” katanya.

Katanya lagi, berlakunya masalah perbalahan pembahagian harta dalam kalangan adik-beradik dan keluarga ini berpunca daripada cara pengurusan harta yang salah.

“Seperti dalam agama Islam sendiri bab pengurusan harta, agama telah mengajar kita untuk mencari harta, itu yang pertama.

“Manakala yang kedua pula, kita harus melindungi harta kita dan ketiga kita harus mengembangkan harta kita. Seterusnya, yang keempat pula untuk menyucikan harta kita dengan berzakat.

“Tetapi yang kelima ini jarang orang ambil tahu iaitu adalah untuk mengagihkan harta sebelum meninggal dunia sama ada hibah, sedekah, wakaf, wasiat dan sebagainya.

“Ramai yang tidak membuat persiapan ini sebelum meninggal dunia yang akhirnya akan menyebabkan keretakan dalam adik-beradik dan keluarga,” katanya lagi.

Sumber: YouTube Wanita Hari Ini, TV3


Pasang “Skirting” Kabinet Dapur Macam Ni Je Mudah, Murah Dan Cantik. Sebelum ini impian pernah kongsi kan DIY langsir untuk bahagian counter top atau kabinet dapur yang masih belum berpintu menggunkan rod langsir. Kali ini, kita belajar pula DIY langsir kabinet dapur dari Syuki Cuki.

Buat masa sekarang,tak mampu lagi nak buat pintu kabinet. Hanya ada table top sahaja,kalau nak letak barang bawah table top tanpa ditutup memang akan nampak bersepah kan. Jadi, saya buat langsir untuk table top.

1. Kena ukur dulu ketinggian dan panjang langsir mengikut keperluan table top. Jadi, ia memudahkan anda untuk membeli kain dan membuat langsir.

2. Tentukan metarial kain langsir. Kain boleh pilih nak jenis yang macam mana. Cth: kain jenis jersey,kain langsir blackout,kain cotton dan sebagainya. Bergantung pada minat masing-masibg. Kalau nak langsir yg jenis flowy/nampak beralun cari kain yang lembut. Kalau sis boleh jahit sendiri lagi jimat

Mana nak dapatkan velcro tape? Boleh beli kt kedai-kedai alat jahitan,kedai barang pengantin,nagoya dan lain-lain. Saya beli di nagoya. Harga 1 meter Rm2.50. Beli ikut ukuran table top. Lagi satu tape ni ada banyak saiz, ada yg kecil dan ada yang besar. Pilih ikut kesesuaian, jangan kecik sangat. takut tak kuat nk tampal pada kain nanti.

4. Barang seterus nya ialah gam untuk lekatkan tape velcro yang kasar tu pada table top. Ada orang guna double tape, tapi saya cadangkan sebaiknya guna gam Dunlop. InshaAllah boleh menampung berat kain. Nanti, tak ada lah pakai sekejap,dah jatuh langsir tu. Gam ni boleh beli kt kedai hardware.

5. Selesai lekatkan bahagian tape velcro yang kasar, pastikan gam betul-betul kering. Tekan-tekan sikit dengan peralatan yang berat supaya tape tersebut betul-betul lekat.

6. Bila gam dah betul-betul kering, ambil kain langsir yang dah ditampal tape velcro side lembut/berbulu tu padatable top.

Dekorasi apartment luas 527 kaki persegi, pemilik kediaman kongsi idea hias rumah ‘sempit.’ Saiz rumah yang semakin hari semakin kecil menyebabkan ruang di dalam rumah perlu digunakan semaksimum mungkin.

Bagi menampakkan ruang lebih tinggi, langsir dipasang tinggi terus ke siling. Pencahayaan lampu tidur yang ‘warm’ membuatkan ruangan nampak santai dan cozy. Sesuai untuk bersantai-santai sambil menonton televisyen.

Bahagian dinding pula dikekalkan dengan warna putih. Warna putih memberikan efek yang lebih luas. Perletakan cermin pada bahagian dinding juga memberikan biasan ruang yang lebih luas. Ruangan yard yang sepatutnya digunakan sebagai ruangan laundry diubah sebagai ruangan dapur basah (wet kitchen).

Untuk bilik pula, cadar warna putih digunakan. Tujuannya sama, mahu memberikan ilusi ruang yang lebih luas. Pemilik kediaman hanya bermain dengan warna langsir dan karpet sebagai medium dekorasi untuk bilik tidur.

Walaupun rumah ini hanya dijadikan homestay namun soal dekorasi kediaman ini tidak diabaikan. Tujuannya supaya mereka yang menginap di homestay miliknya itu berasa selesa.

Bayam berazil atau dikenali dengan nama bayam sissol/samba lettuce / poor mans’s spinach antara sayuran yang paling mudah ditanam dan cepat membiak. Namun hakikatnya terdapat rahsia disebalik sayuran hijau berdaun kerinting ini. Menurut salah satu artikel di dalam Website majalahsains.com, terdepat beberapa khasiat bayam brazil terhadap kesihatan

1. Bayam brazil mengandungi enzim yang berupaya membantu melawan kanser.
2. mengekalkan kesihatan mata
3. Membekalkan vitamin K dan juga menguatkan tulang.
4. Bagi mereka yang ingin berdiet, bayam brazil antara sumber makanan rendah karbohidrat dan lemak
5. Selain itu, spesis sayuran yang terdiri di dalam golongan bayam brazil ini membantu meningkat sistem imunisasi badan
6. Membantu sistem penghadaman
7. Mengelak masalah sembelit
8. Membantu melancarkan darah
9. Mencegah anemia
10. Mengatasi masalah gusi
11. Nutrisi yang baik untuk pembesaran
12. Mengekalkan stamina
13. Mengekalkan kesihatan mulut dan mengikat kalsium.
14. Mencegah penuaan pra matang dan mengekalkan awet muda
15. Bagi wanita yang hamil pula, pengambilan Bayam Brazil dapat mengekalkan kesihatan ibu mengandung (Leonardo et al., 2014).

Melihat sentuhan rumah kecil yang terletak di Pasir Mas, Kelantan ini cukup menarik perhatian. Tambahan pula rumah ini dibina sewaktu musim PKP 1, 2 dan 3. Jom kita tengok perkongsian pemilik rumah ini dan apa coretan pemilik ini tetant kediamannya yang dibina bersebelahan sawah padi. Cukup indah pemandangan rumah ini. Kalau anda tak percaya jom IMPIANA kongsikan.

Alhamdulillah siap juga projek pkp 1 2 3 utk rumah rehat sy tengah bendang. Sebenarnya belum siap sepenuhnya lagi utk interior design tengah mencari idea lagi utk design.
Start pembinaan january 2021 dengan keluasan 368 sqft. Plan asal berkonsepkan studio 14×14 kaki dengan 1 ruang dapur kecil 5×8 kaki & 1 bilik air berkeluasan 5×6 kaki.
Keluasan berenda atas kolam 10×10 kaki.
Dalam gambar ni sy dah sediakan plan keseluruhan. Plan lukis je
Menara tinjau atas tu mula nya xde dlm plan, tp rasa macam rugi kalau x buat. Petang2 @ malam boleh santai2 minum teh sambil ditemani bulan dan bintang
Anggaran jumlah keseluruhan dlm rm50k sekali upah x termasuk landskap bunga2. Nanti dh siap deko dalaman sy share lagi ya. Semoga sedikit sebanyak boleh jadi inspirasi utk sahabat2 yg nak buat tiny house.

Lokasi : kg Belukar , Pasir Mas Kelantan
Kredit : Qaseh Canopy


Teknik Pilih Warna Terbaik Ikut Ruang Dalam Kediaman

Warna adalah satu elemen paling penting dalam menaikkan mood atau aura sesebuah kediaman itu. Ramai pemilik akan terima seadanya warna krim atau putih sedia ada yang telah diberikan oleh pemaju apabila masuk rumah. Kadang kala betul dan tepat mengena dengan konsep perabot yang bakal di masukkan nanti. Tapi kebanyakkan pemilik masa kini sudah bijak dengan mengenakan warna dinding selain putih dalam kediaman mereka. Tetapi jangan lupa dengan teknik yang betul dan juga cara terbaik untuk memilih warna untuk ruang tertentu.

Jom IMPIANA bantu anda teknik pilih warna yang mempunyai masalah nak pilih warna apa untuk ruang dalam kediaman anda. Tidak kisah sama ada rumah baru atau lama, anda boleh gunakan teori ini untuk anda lebih bijak memilih kod warna yang sesuai.
Kita mulakan dengan ruang masuk atau main entrance. Tidak kisah ruang ini luas atau tidak yang penting ia adalah ruang pertama yang akan dilihat oleh tetamu dan juga kita sebagai pemilik rumah. Betul tak? Tak akan nak biar ruang masuk ini kusam dan hambar. Ruang ini tidak semestinya anda mengecat keseluruhannya, hanya pilih dinding tumpu untuk menjadi dinding utama yang hendak di cat.

Teknik Pilih Warna

Ruang Tamu
Miliki sebuah ruang tamu yang selesa dan tenang sudah menjadi kemestian. Ada kala pemilik gemar mengenakan kertas hiasan dinding dari mengenakan cat. Tidak menjadi kesalah jika memilih kertas hiasan dinding, pastikan cokrak yang pilih tidak terlalu sarat. Manakala bagi pemilik yang memilih cat sebagai pilihan pastikan anda memilih warna yang lembut dan cerah. Tona warna ini mampu memberi impak dalam sesebuah ruang itu.

Ruang Makan
Ruang makan tempat paling digemari oleh semua. Tanpa ruang ni tiada seri gelak tawa sesebuah keluarga sewaktu menikmati makanan kegemaran. Memilih warna untuk ruang makan pula haruslah pilih warna yang ceria dan mampu menaikkan selera makan. Warna ceria seperti kuning cair, merah dan hijau memang sesuai jika memilih dalam tona yang betul untuk ruang ini.

Dapur
Ruang ini pula adalah nadi sesebuah rumah, tanpa ruang ini tiada lah hidangan istimewa untuk dibawa ke ruang makan. Maka ruang ini juga perlu dirapikan dengan warna yang sebaiknya. Di ruang dapur sebenarnya langsung tidak kena jika anda memilih warna gelap, kerana ruang ini seharusnya terang dan selesa untuk kita membuat penyediaan makanan setiap masa. Jadi pilihlah warna pastel atau putih. Tapi kena lah rajin ye.

Bilik Tidur
Tidak kisah bilik tidur itu bilik tidur utama atau bukan. Ruang ini sangat penting dalam pemilihan warna dinding dan juga kemasan lain seperti langsir dan sebagainya. Ruang ini adalah ruang terapi yang penuh bermakna untuk semua penghuninya. Jangan sesekali mengenakan warna yang terang seperti merah, jingga dan sebagainya. Ini akan menganggu masa kualiti tidur anda dan juga ketenangan yang anda idamkan.

Gambar : Dulux Colour Futures Colour of the Year 2022

Tahukah anda apa itu pepijat? Pepijat atau hama tilam merupakan mimpi ngeri buat semua penghuni rumah. Jadi mari kita kenali musuh anda ;

Jika sekali rumah anda telah diserang makhluk perosak ini, memang amat susah untuk hapuskannya. Pepijat katil boleh hidup dalam apa jua keadaan. Badan yang leper membolehkan mereka untuk masuk ke celah-celah dan lubang-lubang kecil pada perabot serta tilam. Walaupun pepijat tidak membawa penyakit merbahaya, mereka meninggalkan kesan merah yang amat gatal daripada gigitan yang boleh membangkitkan perasaan tidak selesa dan amat mustahil untuk tidur dalam keadaan gatal-gatal sebegitu.

Tetapi tunggu dulu! – sebelum anda buang tilam yang telah dijangkiti pepijat, ikuti langkah ini ;

LANGKAH 1

Buat pemeriksaan secara menyeluruh untuk mencari kawasan yang bermasalah. Pepijat katil biasanya boleh ditemui berhampiran dengan kawasan tidur anda. Sukar untuk terima kenyataan ini, tetapi manusia (dan haiwan) adalah sumber makanan mereka! Mulakan dengan katil anda, periksa semua sarung bantal, tilam dan di sekitar bingkai katil. Jangan lupa periksa juga perabot yang terletak berdekatan, seperti meja sisi katil dan kusyen pada sofa.

Apa yang perlu dicari semasa proses pemeriksaan :

Selepas mengenalpasti kawasan bermasalah, segera rancang pelan kawalan menghapus pepijat. Dan jika anda tinggal di rumah sewa, maklumkan pada tuan rumah, terutamanya jika perkara ini menjejaskan kawasan kejiranan.

LANGKAH 2

Mulakan proses penyingkiran pepijat katil. Untuk menangani kes-kes serius, terdapat banyak rawatan kimia yang kasar dan merbahaya. Tetapi sebagai alternatif menggunakan bahan yang lebih selamat, anda boleh pertimbangkan salah satu cara ini. Pindahkan barang yang diserang pepijat kedalam beg plastik supaya ia tidak merebak ke kawasan lain sebelum memulakan langkah penghapusan dengan bahan-bahan dibawah ;

Haba : Ambil kesemua kain pelapik katil serta bantal termasuk yang berada disekitar katil dan perabot dan masukkan ke dalam mesin basuh. Gunakan air bersuhu panas sehingga 70 darjah celcius dan tetapkan kitaran selama lebih kurang 45 minit. Setelah selesai, masukkan pula kesemuanya kedalam mesin pengering selama 30 minit pada tetapan yang tinggi. Ini akan membunuh mana-mana telur pepijat yang bersembunyi di dalam linen anda.

Beku : Masukkan item yang dijangkiti ke dalam beg plastik dan letakkan beg tersebut dalam peti sejuk sekurang-kurangnya selama 10 jam. Suhu yang rendah higga tahap beku juga boleh membunuh pepijat.

Baking Soda: Tuangkan baking soda ke dalam mangkuk dan gunakan berus cat untuk menyapu soda kekawasan yang mungkin didiami pepijat. Ratakan juga pada katil dan biarkan selama seminggu sebagai usaha untuk membunuh pepijat dan telurnya

LANGKAH 3

Vacum keseluruhan kawasan dengan teliti bagi memastikan pepijat benar-benar sudah dihapuskan. Vakum kesemua tempat sekitar katil dan perabot anda dengan kuat di kesemua lapisan, lipatan, celahan dan retakan yang ada. Selepas vacum, segera bawa keluar dari rumah kandungan vakum tersebut untuk dibuang di luar rumah. Jangan lupa curahkan air panas mendidih pada sisa vacum yang dibuang tadi.

Lakukan aktiviti ini sekerap yang mungkin sehingga tiada lagi pepijat yang selamat.

LANGKAH 4

Selepas sesi penghapusan pepijat katil, jangan lupa dengan langkah-langkah pencegahan.

Jika perkara ini terlalu berat dan memudaratkan anda sekeluarga, dapatkan bantuan dengan menghubungi pihak yang lebih professional. Semoga berjaya!

Trik Tampal & Gantung Semudah 1,2,3. Tanggal Pun Tiada Kesan! Pernahkah anda berhadapan dengan dilema untuk menyusun atau menggantung peralatan rumah? Ruang penstoran yang ada tidak tersusun dan berselerak? Buat anda yang masih lagi mengalami masalah ini, IMPIANA nak kenalkan satu jenama produk yang boleh bantu selesaikan segala permasalahan tersebut!

Dengan rangkaian produk dari 3M Command™, anda tidak perlu lagi berhadapan dengan ruang menyimpan peralatan yang memeningkan kerana produk 3M Command™ ini bukan saja dapat memastikan peralatan anda sentiasa dalam keadaan kemas, malah ia juga dapat membantu anda menggantung alatan tersebut tanpa perlu ketuk atau gerudi dinding kediaman. Hebat kan?

Ia mudah ditampal, mudah ditanggalkan, dan juga multi-fungsi tau! Dengan menggunakan 3M Command™ Broom Gripper, peralatan rumah seperti penyapu atau mop boleh digantung mengikut kesesuaian dan kreativiti anda sendiri.

3M Command™ Broom Gripper ini sesuai ditampal di dalam bilik stor, dapur, mahupun di ruang berhampiran tandas, di mana peralatan cucian anda biasanya disimpan. Kami juga syorkan penggunaan 3M Command™ Broom Gripper pada kebanyakkan permukaan rata seperti jubin, kayu dan juga dinding. Tetapi kenalpasti dahulu jenis cat yang digunakan kerana ia mungkin tidak sesuai untuk permukaan dinding yang menggunakan cat air.

Selain dapat melekat dengan kuat pada permukaan rata, Command™ Broom Gripper juga mampu menampung berat maksimum sehingga 1.8kg. Jadi tak perlu bimbang peralatan jatuh dan dinding rosak.

Cara Pemasangan 3M Command™ Broom Gripper

Langkah-langkahnya penggunaannya amat mudah untuk diikuti, semudah 1, 2, 3!

Anda hanya perlu ikut cara ini :

Cara Menanggalkan 3M Command™ Broom Gripper

Lihat lah betapa mudahnya cara nak pasang dan tanggalkan 3M Command™ Broom Gripper. Guna 3M Command™, tiada kesan, tiada dinding rosak!

5 Kelebihan Menggunakan 3M Command™

Sekarang anda sudah tahu betapa hebatnya produk 3M Command™, jangan lupa dapatkan pek berkembar istimewa Broom Gripper dengan penjimatan sehingga 25%.

Cepat, dapatkan edisi terhad ini selagi stok masih ada!

Kini, anda juga berpeluang mendapatkan diskaun sebanyak 8% apabila membeli mana-mana produk 3M Command™ di Lazada. Anda hanya perlu belanja RM28 keatas dan gunakan kod promo COMMAND8, sah sehingga 31 Januari 2020.

Sliding door ini adalah sejenis pintu yang bergenerasi baru di dunia sekarang. Semua yang mempunyai sliding door dirumah, pasti adalah orang yang kaya atau orang dulu kata, orang ada-ada. Terdapat semakin banyak jenis pintu yang tersedia untuk digunakan dalam reka bentuk rumah. Pintu sliding adalah salah satu daripadanya atau orang Malaysia kini lebih mengenali sebagai sliding door. Apakah sebenarnya sliding door? Sliding door, seperti namanya, adalah pintu yang dibuka dan ditutup dengan gelongsor ke sisi. Sliding door ini berbeza daripada yang lain kerana ia dibuka dan ditutup dengan menarik atau menolak daun pintu. Untuk membuka dan menutup pintu ini, anda mesti mengalihkannya ke sisi. Walaupun pintu itu nampak seperti canggih, tetapi ia mempunyai kelebihan dan kekurangannya. Kini, saya akan menceritakan apa kelebihan dan kekurangannya.

Pertama sekali adalah kelebihannya.

Mampu Menjimatkan Ruang

Kelebihan terbesar sliding door ialah ia boleh menjimatkan banyak ruang. Ruang yang diperlukan untuk membina sliding door ini adalah lebih kecil daripada pintu tradisional. Jika pintu biasanya memerlukan lokasi yang ditetapkan untuk ayunannya, ia berbeza daripada sliding door yang tidak. Pintu ini boleh disembunyikan dengan menggelongsorkannya ke dinding seterusnya. Akibatnya, ruang yang diperlukan tidak keterlaluan kerana ia hanya sebaris.

Ketahanan Lebih Kuat

Pintu konvensional selalunya disimpan bersama hanya dengan engsel. Ini mengurangkan ketahanannya. Tidak seperti sliding door, yang memerlukan bingkai tertentu. Bingkai ini, selain berfungsi sebagai tempat duduk, boleh membantu untuk menambah baik pembinaan sliding door. Kehadiran bingkai juga bermanfaat dalam meningkatkan kekuatan dan ketahanan sliding door ini. Akibatnya, sliding door lebih selamat kerana ia lebih sukar untuk rosak dari luar.

Bagaimana pula dengan kekurangannya? Kedua adalah kekurangannya pula.

Permasangannya adalah sangat rumit.

Adakah anda ingin menggunakan sliding door? Adalah disyorkan untuk mendapatkan bantuan profesional untuk memasangnya. kenapa? Kerana pemasangan sliding door ini agak rumit. Sliding door, berbanding dengan pintu konvensional, memerlukan proses pemasangan yang berbeza. Dalam siaran berikut, kami akan cuba memberikan arahan langkah demi langkah untuk memasang sliding door.

Tidak boleh tutup dengan rapat.

Satu lagi kelemahan sliding door ialah ia tidak boleh ditutup sepenuhnya. Sebenarnya, dengan menggunakan kaedah tertentu, nampaknya pintu ini mungkin tertutup rapat. Walau bagaimanapun, terdapat beberapa jurang yang ditinggalkan oleh sliding door ini di sisi yang berkaitan dengan bingkai. Apabila memasang sliding door di bilik tidur atau bilik mandi, anda mesti memberi perhatian kepada perkara ini. Berhati-hati anda menggunakan aksesori tambahan untuk menutup celah di bahagian tepi.

Jadi, ini adalah apa kelebihan dan kekurangan sebuah sliding door. Jadi, jikalau anda inginkan sliding door di rumah anda, buat lah permikiran jauh terlebih dahulu atau bertanya kepada pakar.


Biar Kecil Asal Mendatangkan Keselesaan

Tandas oh tandas. Tandas kecil bukan alasan untuk kita n ia tidak terurus. Masih ada ruang untuk menghias dan menjadikan sesi bersiram kita mendamaikan lagi meriangkan seperti di spa. Mungkin kamar mandi kita tidak sebenar kamar mandi kediaman mewah. Tetapi itu bukan bermakna ia tidak boleh dihias secantik mungkin.Apa yang penting adalah sikap kita apabila meggunakan tandas. Masih ada ruang untuk menjadikan ia bersih dan cantik. Jom kita mandi dengan idea dii bawah…

CARI RUANG SESUAI UNTUK PENSTORAN

KEMASAN LANTAI YANG BERMUTU BUKAN SEKADAR CANTIK TETAPI JUGA UNTUK KESELAMATAN

RINGKAS TAPI MENARIK, HITAM PUTIH TIDAK PERNAH MENGECEWAKAN

Selain menggunakan pencuci jubin tahan lasak untuk memastikan ia terus bersih, seeloknya pastikan juga tandas kita selalu kering. Ramai di kalangan kita punya bidai mandi atau pemidang kecil yang mengasingkan ruang mandi. Jadi tidak salah jika kita memastikan ruang kecl ini tidak terlalu basah ketika selesai mandi.

PILIHAN PINTAR KABINET MUDAH ALIH

PILIHAN JUBIN KOLONIAL SUNGGUH MENARIK HATI DAN MEMBERI KELAINAN

Benar kediaman moden kini lebih serasi dengan ragam konsep yang simple dan minima. Rumah pun makin kecil saiznya jadi eloklah kita pun memilih perabot yang sesuai dengan konsep ruang. Cara Elak Konsep Moden Dalam Rumah Rasa Bosan.

Moden kontemporari, ragam hias yang menitik beratkan nilai amali dan keselesaan. Jika anda bukan dari jenis orang yang sukakan hiasan dalaman, cukup sekadar ada kelengkapan, inilah konsep paling tepat untuk anda.

Dari aspek warna pun bagus. Mudah kita nak maintain. Kalau tak putih, hitam, kelabu. Jadi nampak elegan je rumah kita dengan rekaan ringkas kekotak semua benda termasuk sofanya. Jadi confirm rumah kita lepas 3 bulan raasa bosan , keras kejung je kan. Yelah semua macam kotak, warna pulak kelabu hitam macam berkabung. Anda boleh je touch up ruang yang ada agar nampak ada jiwa dan personaliti.

Premium Wooden Wall 10 Photo Frame Decor

“Tidak susah untuk memastikan dekorasi kediaman kekal lama jika anda tahu menguruskannya dengan bijak walaupun mempunyai tiga orang anak kecil”, ujar guru sekolah serta  pemilik kediaman teres satu tingkat di Port Dickson ini.

Menurutnya, dia menetapkan ruangan khas untuk anaknya bermain serta makan dan minum dalam usaha memastikan ilham dekorasinya kekal lama malahan mengambil masa selama tiga bulan dalam menyiapkan dekorasi dalaman berkonsepkan hipster industri minimalis dengan berbelanja sebanyak RM15K.

“Saya sentiasa memilih dengan teliti setiap perabot serta aksesori agar ianya selari dengan konsep yang kami tetapkan seperti warna earthtone dan hitam serta banyak merujuk kepada poster yang menampakkan imej hipster atau gaya hidup yang mengikuti trend terkini”,katanya.

Tambahnya lagi, kediaman ini tidak mempunyai banyak perabot malahan memudahkan lagi proses membersihkan segala habuk yang melekat.

Rumahnya berkeluasan 1400 kaki persegi menggunakan tona warna hitam batu-bata industri menarik IMPIANA untuk mengetengahkan idea beliau untuk tatapan serta inspirasi pembaca majalah IMPIANA.

Sebelum

Selepas

Dengan memikirkan tentang keselesaan bilik hotel, Cik Piyya terlebih dahulu merancang susun atur dan dekorasi yang diingini sebelum memulakan renovasi. Ini bagi mengelakkan hiasan carca merba yang tidak teratur dan bercampur aduk selain dapat menjimatkan kos dan juga masa. Dengan berbekalkan kos perbelanjaan kurang RM30k, pemilik telah mengambil masa selama 5 bulan untuk menyiapkan rumah ala hotel nya dengan sempurna.

Mari sama-sama kita lihat transformasi rumah berkeluasan lebih kurang 3000 kaki persegi ini bertukar menjadi ruang mewah yang terlihat amat menawan dan selesa. Semoga bermanfaat dan menjadi inspirasi anda untuk mendeko.

SEBELUM PROSES RENOVASI

SELEPAS RENOVASI

Ruang Tamu

Ruang Makan

Bilik Tidur Utama


Resepi Baja Belacan Tingkatkan Hasil Cili Padi

Pokok cili padi mudah diserang penyakit. Hal ini bakal menjejaskan hasil dan produktiviti cili padi. Untuk mengatasi masalah ini, imuniti pokok perlu diperkuatkan. Selain penggunaan racun serangga bersifat kimia, anda juga boleh membuat booster semulajadi untuk memperkuatkan imuniti pokok seawal usia anak pokok lagi.

100 gm Belacan
100 gm Gula merah
500 ml Air hujan

Cara penapaian:

1. Gaulkan 500 ml air bersama 100 gm belacan sehingga larut

2. Masukkan 100 gm gula merah di dalam bancuhan air tadi dan dikacau sehingga larut sepenuhnya

3. Alaskan kain kasa pada mulut bekas simpanan dan di tutup rapat

4. Peram bancuhan dalam masa sebulan

5. Selepas sebulan, tapiskan air siap di peram dan buang sisa-sisa yang tidak terlarut

Cara penggunaan:

1. Campurkan 10 ml air perapan belacan tadi bersama 2 Liter air

2. Semburkan pada keseluruhan pokok termasuk permukaan tanah, batang dan bawah daun

3. Lakukan semburan setiap minggu untuk imuniti pokok yang baik

Maman Pantai Boleh Buat Baja Nitrogen Khas Untuk Daun. Orang kata , untuk dapatkan hasil atau buah yang banyak dan berkualiti daun pada pokok perlu sihat. Jadi, untuk memastikan kesihatan daun terjamin ia memerlukan baja foliar atau lebih mudah kata baja yang tinggi Nitrogen.

Bahan-bahan:
– 1 kg kangkung
– 1 kg Maman Pantain
– 2 kg gula merah
– 2 liter air tanpa klorin
– 1 sudu kecil kapur makan
– 1 butir ragi.

Cara-cara:
1. Kisar semua bahan-bahan yang di senarikan kecuali ragi
2. Masukkan bahan yang telah di kisar halus ke dalam bekas perapan dan taburkan ragi yang telah dihancurkan menjadi serbuk di bahagian atas
3. Tutup mulut bekas perapas dengan kain dan pastikan penutup balang ketat
4. Peram bahan-bahan tadi selam 2 minggu

Cara penggunaan, bancuh 20ml – 50ml untuk satu liter air. Sembur dibahagian daun

Pokok maman pasir atau mak akak panggil maman pantai ( Cleome gynandra L) ini sering ditemui tumbuh liar dikawasan berpasir dan bertanah liat dikawasan tropika.

Yap Cheng Hock atau lebih dikenali sebagai Sunny Yap memang sudah dikenali bagi peminat taman gaya Bali Kontemporari kerana dia merupakan seorang pereka landskap dan pemilik tapak semaian Soon Lee Landscape di Sungai Buloh yang sering menjadikan konsep popular ini asas dalam reka bentuk tamannya.

Tidak mempunyai pendidikan khas dalam menghasilkan reka bentuk taman tidak membatas Sunny untuk mendapatkan ilmu ini secara berperingkat melalui pemerhatian dan pengalaman. Lebih meminati konsep taman yang kemas dan kurang penyelenggaraan, gabungan konsep Bali dan moden kontemporari ini berjaya diserlahkan dalam rekaan tamannya.

Berkongsi prinsipnya dalam mereka bentuk taman, Sunny berkata “Saya gemar pada taman yang direka tidak terlalu padat tetapi pada masa yang sama menonjolkan elemen-elemen penting taman tropika seperti kehijauan, batuan, air dan kayu. Penekanan kepada taman yang kurang penyelenggaraan dipilih supaya tujuan utama untuk mewujudkan taman tidak tersasar. Oleh itu bagi mewujudkan ‘roh’ Balinese, saya cuba bawakan kayu berukir dan arca. Manakala gaya kontemporari dikhususkan kepada pemilihan kemasan dan elemen hardscape.”

Mengenali Sunny Yap sejak  tiga tahun lalu serta telah banyak kerja tangan yang dihasilkan dilihat menonjolkan cita rasa Sunny yang gemar kepada kesederhanaan. Jika dilihat pada penataan ruang hadapan kediaman ini, Sunny hanya menempatkan beberapa batang palma, bambu dan tumbuhan epifit sebagai elemen softscape. Kesederhanaan ini tidak kelihatan membosankan kerana ia diadun serasi bersama panel dinding berukir bagi mengalihkan pandangan supaya lebih tertumpu kepada kemasan dinding ini.

Kemasan dari Thailand ini tidak menyebabkan keseluruhan taman kelihatan padat dan sesak kerana ia hanya lah sebahagian kecil daripada keseluruhan reka bentuk taman.

Elemen yang ingin ditekankan di dalam taman ini adalah ruang lantai yang menampakkan hampir keseluruhannya ditutupi kepingan konkrit bersaiz 2 kaki x 2 kaki dan batu kerikil saiz sederhana yang di susun di antaranya. Menurut Sunny, tujuan pemilihan turapan kepingan konkrit ini adalah untuk mengurangkan penyenggaraan serta menampilkan taman dalam bentuk yang lebih kemas dan teratur.

Beralih kepada prinsip-prinsip reka bentuk yang digunakan oleh Sunny, pergerakan atau sequence di dalam taman ini ditonjolkan melalui pengulangan warna dinding serta pengulangan material simen dan batu kerikil pada lantai. Secara kasarnya, ruang hadapan yang majoritinya dipelopori oleh warna kelabu pada hardscape kelihatan sedikit monotoni, tetapi jika diteliti ia sebenarnya bertujuan menyatakan kesatuan komposisi ruang sisi dan menguatkan sense of order yang diwujudkan pemilik merangkap pereka ini.

Ruang belakang pula dilengkapi elemen air bersama kolam ikan hiasan, pelantar kayu serta meja makan yang disusun kemas, keselesaan berada di ruang ini dirasakan di tahap optimum dengan reka letak simetri yang dipamerkan. Selain daripada itu, seleksi tanaman yang kekal sederhana juga menyebabkan komposisi tiga dimensi dari sisi, hadapan dan bawah ruangan ini terasa seimbang dan menenangkan.

Sekali lagi Sunny menekankan objektif dia dalam menghasilkan taman ini adalah untuk mengelakkan kerja-kerja penyenggaraan yang sukar dan terlalu rapi. Menurutnya, “ Dari segi pemilihan tanaman sehingga lah kepada jenis kolam yang ingin dibina, saya akan memastikan ia tidak memerlukan penyenggaraan kerap. Ini kerana, taman yang terlalu banyak elemen boleh menyebabkan kos penyelenggaraan menjadi lebih tinggi berbanding kos pembinaan taman. Jadi, bagi mengelakkan taman terabai lebih baik saya menumpukan kepada penggunaan ruang dan kekemasan semasa mereka bentuk taman ini.”

Keutamaan dalam reka bentuk taman ini secara keseluruhannya tidak tertumpu kepada menghasilkan elemen ganjil atau kontras untuk menarik perhatian. Penekanan atau fokus ditonjolkan melalui penyatuan keseluruhan kawasan taman ini menggunakan kaedah pengulangan warna dan garis lurus pada dinding serta lantai, elemen-elemen kecil serta ruang-ruang yang dibentuk. Sense of order dapat dirasai dari awal berada di bahagian hadapan sehingga ke hujung taman.

Sunny sempat berkongsi rasa mengenai tamannya. Katanya, “Taman saya bukanlah sebuah hasil seni yang menakjubkan, tetapi cukup lah ia menjadi sebuah ruang yang mudah difahami dan dirasai keselesaannya”. Ringkas dan padat, ucapannya itu menjadi inspirasi untuk penulis dan mungkin juga pembaca semua untuk diaplikasikan kepada taman yang akan dibina kelak.

Tanaman atau pokok, wujudnya di muka bumi ini amat penting bukan sekadar membekalkan oksigen dan melestarikan persekitaran malah menyeimbangkan keperluan seluruh makhluk di dunia. Namun, tidak semua tanaman dapat dimanfaatkan sepenuhnya tidak kiralah manusia mahupun hidupan liar. Ada antara tanaman yang merbahaya ini bukan sekadar mengudang masalah fizikal manusia malah ancaman nyawa. Antara tanaman yang dimaksudkan adalah seperti:

POKOK MANCHINEEL

Pokok yang menghasilkan buah seperti epal ini telah disenarikan sebagai tanaman yang paling beracun oleh Guiness World Records. Dikenali dengan nama saintifiknya Hippomane mancinella, tanaman ini tumbuh mekar di Kawasan tropika terutamanya Utara Amerika.

Sekiranya berlindung di bawah pokok ini ketika hujan, getah yang mengalir jika terkena kulit akan menyebabkan kudis seperti kesan lecur. Asap yang dihasilkan dari proses pembakaran pohon ini pula di dapati boleh menyebabkan mata buta

Zaman perang dahulu kala, tentera Amerika Syarikat menyeksa tahanan Spanyol dengan memaksa mereka berdiri di bawah pohon Manchineel ini ketika hujan. Selain itu juga, getahnya amat popular digunkan pada busar anak panah. Ia mampu melpahkan saraf mangsa yang terkena panahan getah pokok Manchineel.

POKOK CICUTA

Cicuta atau juga dikenali dengan nama Water Hemlock merupakan tanaman yang dipenuhi dengan sebatian beracun Cicutoxin. Walaupun dalam jumlah yang sedikit, Cicutoxin boleh menyebabkan kekejangan. Jika tidak dirawat segera, ia boleh menyebabkan kematian.

Bahan beracun ini akan menyebabkan kegegalan fungsi system pernafasan atau fibrilasi ventrikel dan boleh berlaku hanya beberapa jam selepas tubuh dicemar dengan bahan tersebut. Cukuplah sekadar anda tergigit bahagian akar tanaman ini, ia sudah boleh menyebabkan anda menerima kesanya yang amat buruk. Bentuk akar Water Hemlock menyerupai lobak dan sering disalah anggap oleh manusia

POKOK JARAK

Ramai yang tahu akan bahaya pokok jarak ni. 1 biji buahnya mampu membunuh manusia dalam tempoh 1 minit sahaja. Toksin yang dipanggil Ricin terdapat apda keseluruhan bahagian tanaman ini. Namun, kebiasaanya pengguna akan menggunkan buah atau biji jarak untuk ekstrak racun dari tanaman ini dengan menghasilkan minyak jarak.

Gejala utama yang akan dialami jika anda tercemar dengan racun ini tekak atau mulut akan rasa seperti terbakar, sakit perut, cirit birit hingga berdarah dan muntah. Akhirnya, pengidap akan mati disebabkan hidari melampau

POKOK BELLADONA

Atropa belladonna dikenali dengan nama tempatanya Bellandonna atau deadly nightshade. Tanaman ini mengandungi bahan Tropane alkoids iaitu bahan toksik yang terdiri daripada Atropine, Scopolamine dan hyoscyamine yang akan menyebabkan kecelaruan system tubuh atau halusinasi. Ia banyak digunakan bagi tujuan antikolinergik farmaseutikal.

Seluruh bahagian tanamanya beracun namun yang paling tinggi adalah pada buahnya. Gejala yang terjadi akibat racun belladonna adalah seperti anak mata membesar, penglihatan menjadi kabur, berhalusinasi dan kurang waras.

Atropine racun yang terkandung di dalam bunganya akan menggangu system saraf, pernafasan, saraf peluh dan akan menyebabkan jantung berdegup laju